“Ya Kak Kepom Pregnant”- Elly Mazlein Akui Kini Hamil Anak Kedua

Selebriti verstail, Elly Mazlein akhirnya akui bahawa dirinya kini hamil anak kedua. Pendedahan itu dibuat Elly atau nama sebenarnya Sharifah Aida Mazlina binti Syed Hanafi menerusi laman Instagram nya malam tadi.

Menurut Elly yang juga mesra disapa sebagai Kak Lina Pom Pom, meluahkan rasa syukur dan teruja kerana bakal dikurniakan seorang lagi cahaya mata.

“Syukur Alhamdulillah.. InsyaAllah tak lama lagi akan hadir nyawa kecil dalam keluarga kami”

“Atok akan dapat cucu lagi .. Papa akan dapat seorang lagi anak manja dan kakak manja akan dapat adik ( tapi kakak manja mintak “sister” mana-mana pun tak apa ,hanya mendoakan baby sihat dan dipermudahkan)”

“Dan Mama tak sabar nak menjaga kesemua nyawa suri hati ni,” katanya.

Jelas Elly, dia berterima kasih kepada semua yang telah mendoakannya selama ini dan mengharapkan agar kandungannya berada dalam keadaan sihat.

“Terima kasih di atas doa, wahai kesayangan semua .. Terima kasih sentiasa bersama saya dari saat getir hingga saat pelangi kebahagian datang menerpa ”
“Doa saya ,agar Allah permudahkan urusan anda semua ..
“Dan akhir sekali jawapan bagi semua soalan adalah? Alhamdulillah, ya Kak Kepom pregnant,” kongsinya lagi

Bagaimanapun, pelantun Dusta Cinta ini tidak mendedahkan usia kandungannya.Terdahulu, Murai.my melaporkan Elly didakwa sedang hamil apabila jelas kelihatan ‘baby bump’ pada perutnya. Namun, Elly bertindak untuk mengunci mulut sehingga mendedahkannya pada umum malam tadi (Isnin).

A post shared by 💋SaraAzlan💋 (@iamellymazlein)

Sekadar info, Elly telah mendirikan rumah tangga dengan seorang guru, Muhammad Azlan Che Nuh, 31, pada 18 Januari, tahun lalu. Sebelum ini, Elly pernah berkahwin dengan pengarah, Azmi Hatta pada 2014, namun bercerai pada 2015 ketika hamil empat bulan. Hasil perkahwinan, mereka dikurniakan seorang cahaya perempuan, Putri Sara Sefhia,5 tahun.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ramai Tak Tahu, 10 Drama Korea Popular Ini Adalah Dari Pengarah Wanita

Kadang-kadang, bekerja sebagai seorang pengarah adalah satu pekerjaan yang memenatkan dan kurang mendapat perhatian. Ini adalah kerana penonton dan peminat biasanya akan menumpukan lebih perhatian kepada pelakon yang melakonkan watak-watak tertentu yang mereka minati sahaja. Di Korea Selatan, peratusan pengarah wanita sangat sedikit dan hampir 90% adalah terdiri daripada pengarah lelaki.

Namun, apa yang menarik di sini ialah walaupun kebanyakan Kdrama diarahkan oleh pengarah lelaki tetapi kebanyakannya jalan ceritanya ditulis oleh wanita. Tak kurang juga drama bersiri, filem dan filem pendek yang diarahkan oleh pengarah wanita dan kami di Murai.My akan senaraikan antara 10 Kdrama popular yang diarahkan sendiri oleh sutradara wanita. Jom kita tengok!

Choi Sun Mi merupakan seorang pengarah wanita terkenal dan kebanyakan drama yang diarahkannya adalah juga mengenai wanita. Projeknya adalah bertujuan untuk mengingatkan wanita untuk sentiasa sayang pada diri sendiri dan sentiasa kuat walaupun kebanyakan perkara dikuasai oleh lelaki.

Web series ‘It’s Ok To Be Sensitive’ adalah berkisarkan cerita tentang 5 orang pelajar baru dengan cabaran yang perlu mereka hadapi semasa berada di dalam dan di luar kampus. Drama ini juga menyedarkan kita tentang masalah gender seperti gangguan seksual, diskriminasi dan banyak lagi.

Pada usia 8 tahun, Park Joo Hyung (Song Joong Ki) telah dijadikan anak angkat oleh Don Fabio, ketua keluarga mafia Cassano di Itali. Dia yang diberi nama Vincenzo Cassano, kini bekerja sebagai seorang peguam untuk kumpulan mafia. Setelah Fabio meninggal, Paolo (anak kandung Fabio) cuba untuk membunuh Vincenzo. Dia akhirnya Vincenzo lari ke Korea Selatan dan bertemu dengan seorang peguam Hong Cha Young (Jun Yeo Bin).

Kim Hee Won adalah seorang pengarah wanita yang sentiasa ingin mencuba sesuatu yang baru dan tidak pernah takut untuk juga mencuba sesuatu yang lebih gila dan ekstrem.

365: Repeat The Year adalah sebuah drama tentang 10 orang yang berpeluang untuk memutarkan masa 1 tahun ke belakang, tetapi sesuatu yang pelik telah berlaku dan nasib mereka berubah. Ji Hyung Joo (Lee Joon Hyuk) adalah seorang detektif yang pernah menjadi anggota polis trafik telah dinaikkan pangkat kerana berjaya menangkap penjenayah yang sangat dikehendaki.

Walaupun pada awalnya dia bersemangat kerana berkesempatan untuk mengatur semula hidupnya namun dia juga mula mencari kebenaran ketika banyak peristiwa pelik yang mula berlaku.

Kim Kyung Hee tetap berusaha untuk memberikan yang terbaik buat tontonan semua.

Goo Ra Ra (Go Ah Ra) adalah seorang gadis kaya yang naif dan mahu menjadi seorang pemain piano yang hebat. Impiannya hancur sekelip mata apabila ayahnya meninggal dan dia merasa sangat kecewa. Bagaikan jatuh ditimpa tangga, dia telah dimasukkan ke hospital kerana  telah terlibat dalam satu kemalangan yang menyebabkan tangannya patah dan tidak tahu arah tujuannya selepas itu. Akhirnya, Sun Woo Joon (Lee Jae Wook) memutuskan untuk menjaganya dan berjaya memikat hati Goo Ra Ra.

Pengarah Kim Min Kyung telah menjadi terkenal dengan jalan cerita drama ini.

Ahn Eun Young (Jung Yoo Mi) adalah jururawat sekolah yang dapat melihat keinginan, perasaan dan semangat manusia yang wujud dalam bentuk raksasa ‘jeli’ yang kadang-kadang berbahaya dan mengerikan. Ahn dilantik ke sekolah yang lain bagi membantu kejadian aneh yang berlaku. Dia bersama rakan guru, Hong In-Pyo (Nam Joo Hyuk) yang memiliki tenaga luar biasa juga telah bekerjasama untuk melindungi pelajar-pelajar dari kes-kes misteri yang berlaku.

Lee Kyung Mi tidak menghasilkan banyak karya, namun itu sama sekali tidak menghalangnya untuk memenangi anugerah di Blue Dragon Film Festival.

Choi Han Gyul (Gong Yoo) adalah cucu pemilik perniagaan kopi yang berkembang pesat. Dia tidak pernah bekerja. Go Eun Chan (Yoon Eun Hye) adalah wanita tomboy yang sering disalah anggap sebagai budak lelaki. Ayahnya telah meninggal dunia ketika usianya 16 tahun dan sejak itu dialah yang menjadi tulang belakang kepada keluarganya.

Ketika Han Gyul dan Eun Chan bertemu, dia tidak tahu bahawa Eun Chan adalah seorang gadis dan memutuskan untuk mengupahnya berpura-pura menjadi kekasih gaynya bagi melepaskan diri dari perancangan yang diatur oleh neneknya.

Setelah mendapat ultimatum dari neneknya, Han Gyul mengambil alih kedai kopi lama dan diberi nama baru ‘Coffee Prince’. Untuk menarik pelanggan wanita, dia hanya mengambil pekerja lelaki yang tampan sahaja.

Sutradara Lee Yoon Jung juga telah menghasilkan satu lagi Kdrama hits yang berjudul ‘Cheese In the Trap’.

Lee Soo (Seo Ji Hoon) adalah anak tukang besi dan dia tidak tahu bahawa dia akan memerintah dan menjadi raja pada usia yang muda. Dia juga mencintai Gae Dong (Gong Seung Yeon) dan ingin memperisterikannya namun sebagai raja, perkara seperti itu adalah mustahil.

Dia kemudian mengupah agensi perkahwinan terbaik di Joseon, Flower Crew untuk membantu mengubah cinta pertamanya sehingga dapat dinikahinya dan akhirnya bersetuju untuk mengatur perkahwinan tersebut.

Sutradara Kim Ga Ram juga ada menghasilkan karya baru ‘Nevertheless‘ yang akan mula ditayangkan pada Jun 2021.

Kdrama Beyond Evil menceritakan tentang kisha 2 lelaki, Lee Dong Sik (Shin Ha Kyun) dan Han Joo Won (Yeo Jin Goo) yang melanggar undang-undang untuk menangkap pembunuh bersiri. Semasa membongkar identiti pembunuh itu, kedua-dua mereka mempersoalkan tentang orang-orang yang tidak bersalah di dalam kes tersebut termasuk mereka sendiri.

Pengarah Kdrama Shim Na Yeon meraih kejayaan buat pertama kalinya dengan karya yang berjudul Moment at Eighteen (2019) dan semakin terkenal dengan drama Beyond Evil.

Sekiranya seseorang menyukai anda dan berada dalam jarak 10 meter dari anda, aplikasi Love Alarm akan berdering. Aplikasi ini juga menunjukkan berapa banyak orang seperti anda, unik bukan? Kim Jo Jo (Kim So Hyun) seorang yang ceria, tetapi ibu bapanya telah meninggal ketika dia masih muda dan kini dia tinggal bersama ibu saudaranya. Hwang Sun Oh (Song Kang) adalah anak dari keluarga yang kaya raya tetapi ibu bapanya tidak menghiraukannya. Rakan baiknya, Lee Hye Yeong (Jung Ga Ram) juga bersekolah di sekolah yang sama.

Pengarah Lee Na Jung telah membuat beberapa Kdrama yang epik tetapi ini adalah salah satu Kdrama yang paling kreatif dan popular, ‘Love Alarm’.

Hwang Han Joo (Han Ji Eun) adalah ketua bagi pasukan pemasaran syarikat produksi drama. Dia adalah ibu tunggal yang berjuang untuk menyeimbangkan pekerjaan dan kehidupan peribadinya. Im Jin Joo (Chun Woo Hee) adalah penulis drama dengan keperibadian yang unik. Lee Eun Jung (Jun Yeo Bin) adalah pengarah dokumentari. Dia menjalankan syarikat pengeluarannya sendiri walaupun dia tidak mempunyai pekerja.

Salah satu dokumentarinya menjadi sangat popular dalam sekelip mata. Mereka telah  mengharungi segala susah dan senang bersama-sama.

Inilah antara 10 drama arahan wanita yang dapat kami kongsikan bersama pembaca. Siapa kata pengarah wanita tidak hebat, kini wanita juga setanding lelaki.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Diceraikan Tepat 8.34 Malam”- Nadia Brian & Suami Akhirnya Berpisah

Kisah pergolakan rumahtangga pelakon Nadia Brian dan suami, Muizz Nasruddin akhirnya menemui titik noktah apabila mereka disahkan bercerai talak satu, kelmarin.

Memetik laporan Kosmo Online, Nadia atau nama sebenarnya Nadia Najwa Mohamed Rashidi, 31 telah diceraikan pada 8.34 malam Sabtu di luar mahkamah seperti yang diminta oleh Muizz.

“Alhamdulillah. Semuanya okay je dan ya kami sudah bercerai”

“Apapun kena bertenang. Saya jenis bukan suka kecoh, tapi kalau orang tanya itulah jawapannya. Muizz sudah lafazkan cerai kelmarin tepat pukul 8.34 malam,” katanya kepada portal tersebut.

Bagaimanapun, pelakon Aku Yang Kau Gelar Isteri itu tidak mendedahkan lokasi lafaz cerai yang dilakukan oleh bekas suaminya.

Terdahulu, kemelut rumahtangga mereka mula hangat diperkatakan apabila pasangan itu dikatakan sudah tiga bulan tidak tinggal sebumbung. Malah Muizz turut mendedahkan sikap sebenar Nadia kononnya dia telah berlaku curang bersama dua orang lelaki.


“Saya Harap Haters Saya Bersedih”- Lil Nas Ungguli Carta Billboard Hot 100

“Montero (Call Me By Your Name)” oleh Lil Nas X kini berada pada kedudukan No.1 di Billboard Hot 100, walaupun mendapat kritikan oleh ibubapa, dan reaksi balas oleh ahli politik konservatif.

Melalui laman Twitter, penyanyi itu meraikan kejayaannya sebagai one-hit-wonder.

“Kalian memberitahu seorang lelaki berusia 19 tahun yang baru sahaja melarikan diri dari titik terendah dalam hidupnya bahawa dia tidak akan pernah hit lagi. Anda menyuruhnya berhenti ketika dia berada di depan. Tetapi 4 lagu multi-platinum, dia masih di sini. Terima kasih kepada pasukan dan peminat saya! ily.”- Lil Nas X

y’all told a 19 year old who had just escaped the lowest point of his life that he would never have a hit again. you told him to stop while he’s ahead. he could’ve gave up. but 4 multi platinum songs and 2 #1’s later, he’s still here. thank you to my team and my fans! ily 🏹🤍 https://t.co/cW0UiXjJOk

Lil Nas X turut menambah, berharap haters beliau sedih dengan kejayaannya.

“Saya harap haters saya sedih. Saya harap mereka menangis. Saya mahu air mata anda untuk mengisi cawan grammy saya.”- Lil Nas X

i hope my haters are sad. i hope they are crying. i want your tears to fill my grammy cup. 🏹🤍

Lagunya menerima pelbagai kontroversi kerana video muziknya menunjukkan Lil Nas X menaiki tiang penari ke neraka dan memberikan syaitan lap dance dan akhirnya dia membunuh syaitan tersebut dan mengambil mahkotanya.

Lil Nas X turut merilis kolaborasi sneaker dengan MSCHF yang dikenali sebagai Kasut Syaitan yang mengandungi darah manusia. Kontroversi tersebut turut menerima reaksi oleh South Dakota Governor, Kristi Noem.

“Kami berjuang untuk jiwa bangsa kami. Kita perlu berjuang, dan harus berjuang dengan pintar. Kita harus menang.”- Kristi Noem

Our kids are being told that this kind of product is, not only okay, it's "exclusive." But do you know what's more exclusive? Their God-given eternal soul.

We are in a fight for the soul of our nation. We need to fight hard. And we need to fight smart. We have to win. https://t.co/m1k1YWFpuo

— Governor Kristi Noem (@govkristinoem) March 28, 2021

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Knowhere Bangsar Kembalikan Nostalgia Balik Kampung Ketika Berbuka Puasa

Knowhere Bangsar, sebuah restoran gabungan moden kontemporari, kini memperkenalkan promosi terbaru sempena bulan puasa iaitu “Berbuka Di Kota”. Mereka menyediakan dua set makanan etnik yang patut cuba dari Pantai Timur & Pantai Barat.

Tidak dapat dinafikan, pandemik ini telah memberi impak yang besar kepada semua orang, sehinggakan ia telah menjejaskan tradisi kita menyambut bulan puasa tahun ini.

Tak mengapa, Knowhere Bangsar mengambil inisiatif untuk membawa anda pengalaman berada di kampung halaman dengan menghantar makanan kegemaran anda terus ke depan pintu. Disamping itu, Knowhere Bangsar memberi tribute kepada hidangan klasik dengan menggunakan bahan-bahan utama dalam masakan Melayu yang dijamin halal dan mengangkatnya dengan kelainan tersendiri.

Menariknya di Knowhere Bangsar, mereka seolah-olah membawa anda merasakan perjalanan ke Pantai Timur mahupun ke Pantai Barat.

Jika anda memilih untuk berbuka puasa dan menjamu selera dengan hidangan yang mereka sediakan, anda akan disajikan dengan makanan khas dari pelbagai negeri dengan keunikan warisan yang di miliki. Dan yang paling penting, masakan dari ‘hati’ yang disalurkan ke setiap hidangan.

Berikut antara menu menarik bagi sajian dari Pantai Timur & Pantai Barat.

Set Pantai Timur menyediakan hidangan yang sangat menyelerakan dan kembalikan nostalgia balik kampung. Antaranya, Pais Ikan Siakap, Ayam Perchik, Harimau Menangis Bakar, Kerabu Mangga Urap Kelapa, Ulaman, Nasi Jasmin Bunga Telang, Nasi Dagang dan aneka kueh.

Set Pantai Barat, tak kurang hebatnya! Yang dah lama tak balik kampung halaman tu, dengan hidangan yang disediakan, pasti dapat mengubat kerinduan anda.

Antaranya sajian yang disediakan dalam set ini adalah, Ayam Salai Lemak Podeh, Kari Kambing, Barramundi Botok Botok, Pacheri Nanas, Ulaman, Nasi Minyak, Pulut Kuning Serunding dan Aneka Kueh. Untuk set ini, harganya RM178.60 dan sesuai untuk dihidangkan kepada 2 hingga 4 orang.

Menu berbuka Ramadhan kami tersedia dari 13 April 2021 hingga 12 Mei 2021 dan hanya untuk dibawa pulang dan dihantar. Hari terakhir untuk membuat pesanan anda adalah 7 Mei 2021.

Penghantaran disediakan hingga ke kawasan seperti Putrajaya, Shah Alam, dan Rawang, dengan bayaran penghantaran dikenakan. Tempahan boleh dibuat melalui WhatsApp di talian +60102202358


Dianggap Angkuh, Netizen Mahu Boikot Neelofa Kerana Kenyataan Ini

Usahawan dan selebriti terkenal, Neelofa akhirnya tampil membuat kenyataan media mengenai isu merentas negeri yang hangat diperkatakan baru-baru ini.

Menerusi sesi soal jawab Neelofa atau nama sebenarnya Noor Neelofa Mohd Noor bersama media di sebuah majlis di Putrajaya pada petang Isnin, pemilik jenama Naelofar ini berkata dia enggan menjelaskan lebih lanjut mengenai isu tersebut (rentas negeri).

Usahawan @Neelofa enggan mengulas lanjut mengenai isu pelanggaran SOP dan menyerahkan urusan berkenaan kepada pihak yang terlibat sahaja.#GetaranMY | #Selebriti | #SOP pic.twitter.com/NK2RX7pXqq

Dedahnya, dia memohon untuk menyelesaikan cara tersebut secara profesional dan peribadi serta hanya melibatkan pihak yang berkenaan sahaja.

“Saya rasa tak perlu jawab benda-benda yang saya tak perlu jelaskan dengan lebih lanjut mengenai apa yang berlaku, Bagi saya selesaikan dengan cara saya tersendiri, secara peribadi dan profesional”

“Saya tak perlu bercerita segala butiran kepada anda di luar sana. Saya perlu selesaikan dengan pihak yang berkenaan sahaja” kata Neelofa kepada media

Dalam pada itu, Neelofa turut berterima kasih kepada netizen yang telah memberikannya promosi kepada nya sehingga ditawarkan untuk membuka lebih dari satu cawangan francais produk minuman terkenal itu.

“Sebenarnya setelah benda ini terjadi(tular), kesan daripada public (netizen) malah kita ditawarkan untuk membuka lebih daripada satu cawangan”

“Dan terima kasih jugalah kepada anda semua yang memberi free marketing (promosi percuma) kepada saya dan memberi rezeki kepada saya” kongsinya lagi

Usahawan terkenal itu turut mengucapkan terima kasih kepada masyarakat yang telah memberikannya ‘free marketing’ sehingga membolehkan beliau membuka lebih dari satu cawangan untuk produk yang menjadi buah mulut netizen minggu lalu.@Neelofa #GetaranMY | #Selebriti pic.twitter.com/Q9bmysjgK0

Susulan kenyataan tersebut, nama Neelofa kembali trending di laman Twitter. Segelintir daripada mereka beranggapan kenyataan Neelofa seperti terlalu angkuh dan tidak teragak-agak untuk memboikot figura ini dan produk keluarannya.

Terdahulu, Neelofa menjelaskan tujuannya ke Pulau Langkawi, Kedah adalah bertujuan urusan perniagaannya yang akan membuka sebuah cawangan francais produk minuman terkenal di sana.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ozzy Osbourne Mengaku Bunuh Kucing & Burung Dengan Senapang Rifle

Vokalis heavy metal band Black Sabbath terkenal era 1970-an, Ozzy Osbourne membuat pendedahan “membunuh” haiwan yang berada di tamannya sewaktu lockdown (perintah berkurung).

Menurut The SUN, Frontman Black Sabbath, 72, menyatakan dia cuba menembak kucing dan burung yang memasuki tanahnya dalam beberapa bulan yang lepas. Penyanyi yang mempunyai Parkinson itu menyatakan, berasa “seronok” melepaskan tembakan rifle di luar rumahnya di Los Angeles dan mengaku perangai buruknya menimbulkan masalah.

“Ia membuat saya keluar dari kepala saya. Saat saya di rumah, saya bimbang jika saya tidak akan pernah boleh berjalan dengan baik. Ketika pertama kali saya memulakan benda ini, saya tidak dapat menembak. Kini ada kucing dan burung yang mati pada setiap minit”- Ozzy Osbourne

Walaupun Ozzy dikatakan sangat menyukai anjing, rocker ini mempunyai sejarah bermasalah dengan haiwan lain.

Ozzy Osbourne pernah mencetuskan kontroversi kerana minggigit kepala kelawar semasa di atas pentas pada tahun 1982, memakan sebahagian burung merpati pada tahun 1981, dan snorting semut apabila kehabisan kokain semasa konsert jelajah.

Menurut Mirror UK, Ozzy sebelum ini pernah meminta maaf disebabkan perlakuannya terhadap binatang.

“Saya sudah melakukan banyak perkara bodoh, tetapi anda belajar dari kesilapan anda.”-Ozzy Osbourne


Lagi Kejayaan Aina Abdul! Kini Kolaborasi Bersama Trulooks

Siapa sangka nama penyanyi dan komposer, Aina Abdul kini meniti di bibir-bibir peminat dan penggiat industri muzik tanah air.

Manakan tidak, figura berbakat besar ini acap kali menempa pelbagai kejayaan termasuklah dinobatkan sebagai Naib Juara Anugerah Juara Lagu 35 (AJL35) menerusi lagu Semalam. Terbaru, Aina melakar sejarah peribadinya apabila dilamar oleh sebuah syarikat kosmetik tempatan yang membawa imej premium, Trulooks Global Group Sdn Bhd (Trulooks) sebagai rakan kolaborasi.

Menurut Aina atau nama sebenarnya Nurul Aina binti Abdul Ghani,28 sebelum bersetuju untuk bekerjasama, dia terlebih dahulu mencuba keberkesanan produk ini.

“Saya merupakan salah seorang pengguna rangkaian skincare Truskin. Dari masa ke semasa, saya mengemas kini perubahan kulit saya. Asalnya kulit saya menghadapi masalah minyak berlebihan menyebabkan kulit cepat naik jerawat yang banyak dan tekstur kulit tak sekata”

“Setelah tiga bulan konsisten dengan Truskin, saya nampak perubahan ketara pada kulit wajah saya. Alhamdulillah. Sebagi seorang penyanyi, kecantikkan dan kesihatan kulit amat saya utamakan,” kata Aina kepada edaran Murai.my

Difahamkan, antara faktor Aina dipilih adalah kerana pelantun Sepi ini mempunyai sikap merendah diri selain tidak dinafikan nama Aina semakin mengharum dalam industri hiburan.

“Jumaat lepas adalah hari indah buat Aina pertama kali Aina berkolaborasi bersama brand skincare, and honestly Aina happy to be part of this project bersama dua wanita yang Aina adore dan respect sangat-sangat! Kak mom dan kak jue! @deeba_bari @__jslah ” kongsi Aina di laman Instagram nya

A post shared by AINA ABDUL (@ainaabdul)

Sekadar info, Aina mula menempatkan diri dalam industri sekitar tahun 2010. Sejak itu, pelbagai kejayaan terus dikecapi oleh penyanyi berasal dari Seremban, Negeri Sembilan ini.

Selain memenangi tempat kedua Bintang Idola Berita Harian 2011, Aina turut memenangi tempat pertama di Golden Voices of PJ, naib juara Mentor Legend 2014, mewakili Malaysia di World Championship of Performing Arts (WCOPA) 2014, pemenang Vocalist of the World, Juara The Masked Singer Malaysia 2020 dan terbaru Naib Juara AJL35.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Berbaloi! LG Beri Hadiah Bernilai Sehingga RM799 Dengan Setiap Pembelian LG BX 4K OLED TV

Menjelang hari raya tak lama lagi, pelbagai jenama elektronik di Malaysia mengadakan promosi hebat istimewa buat rakyat Malaysia. Terbaru, jenama LG menawarkan hadiah menarik dengan setiap pembelian LG BX 4K OLED TV varian 65-inci dan 55- inci.

TV OLED 4K antara TV paling berbaloi untuk dimiliki di pasaran. Selain memiliki kemampuan untuk menghadirkan warna-warna cerah serta kontras yang lebih baik dan warna hitam yang lebih pekat, LG BX 4K OLED TV Series disematkan dengan banyak fitur untuk membantu meningkatkan pengalaman menonton pengguna.

Disokong oleh chip 4K Prosesor α7 Gen3, LG BX 4K OLED TV Series menawarkan sokongan untuk HDR10 dan Dolby Vision IQ. Jika Anda seorang ‘kaki game’, sudah pasti teruja dengan LG BX 4K OLED TV kerana ia disahkan oleh  NVIDIA G-SYNC Compatible * tapi dalam masa yang sama tetap menyokong teknologi AMD FreeSync.

Siri TV OLED LG BX 4K ini juga datang dengan speaker audio 2.2-channel built-in yang tidak hanya memiliki total output audio 40W tetapi juga ditingkatkan oleh Dolby Atmos. Selain itu, menjadi TV berasaskan HDMI 2.1 juga bererti TV OLED LG BX 4K dapat menyokong Enhanced Audio Return Channel (eARC) yang memungkinkan mereka menghantar audio berkualiti lebih tinggi ke peralatan audio lainnya.

Kesimpulannya, Siri TV OLED LG BX 4K hadir untuk memberikan output visual dan audio yang unggul untuk memberikan pengalaman mendalam kepada pengguna Malaysia pada harga yang terbaik di pasaran untuk TV OLED.

Setiap pembelian, anda akan dihadiahkan earbud true wireless earbuds ((TWE) LG Tone Free HBS-FN6 secara percuma. Kalau anda tak tahu, HBS-FN6 dilengkapi dengan teknologi pembersihan sendiri UVnano yang nampaknya mampu membunuh 99.9% bakteria semasa dicas. Bukan hanya itu, TWE juga menampilkan peningkatan audio dari pakar audio Britain yang terkenal, Meridian.

Walaubagaimanapun, jika anda memilih untuk mendapatkan TV LG OLED versi 55 inci, anda juga akan menerima hadiah berupa LG Tone Free HBS-FN4 TWE yang juga telah ditingkatkan oleh Meridian.

Harus ingat! Promosi ini hanya berlangsung hingga 31 Mei 2021 dan boleh didapati menerusi LG Official Store di Lazada dan Shopee serta dealer rasmi LG terpilih di seluruh Malaysia. Jangan ketinggalan

Dengan harga serendah RM 5,999 untuk model 55 inci, nampaknya ia salah satu TV OLED 4K paling berbaloi di pasaran. Selain memiliki kemampuan untuk menghadirkan warna-warna cerah serta kontras yang lebih baik dan warna hitam yang lebih pekat daripada TV LCD tradisional, LG BX 4K OLED TV Series disematkan dengan banyak fitur untuk membantu meningkatkan pengalaman menonton pengguna.


Macam Kembar! 5 Selebriti Ini Sangat Serupa Dengan Stuntman Mereka

Apabila melakonkan babak aksi untuk sesebuah filem, stuntman sangatlah diperlukan untuk memastikan pelakon tidak mengalami kejadian yang tidak diiingini.

Walaubagaimanapun, tahukah anda terdapat stuntman yang serupa dengan pelakon sehingga sukar untuk membezakannya. Anda ingin tahu dengan lebih lanjut? Scroll sampai habis okay!

Bukan mudah untuk kelihatan seperti Chris Hemsworth yang memegang watak sebagai Thor. Namun, aksi luar biasa Bobby Holland Hanton mampu membuatnya kelihatan sangat serupa seperti Chris.

Menurut Bobby, dia harus berusaha menambah berat badan agar kelihatan serupa seperti aktor tersebut.

Heidi Moneymaker adalah salah seorang stuntman wanita terbaik di dunia. Sejak tahun 1999, dia mempunyai 74 kredit akrobatik, melatih pelbagai seni mempertahankan diri, gimnastik, berlari, dan yoga.

Dia juga memiliki kemahiran luar biasa sehingga  aksinya untuk Scarlet Johansson sangat menakjubkan. Mereka berkerjasama untuk menjayakan watak Black Widow.

Walaupun menjadi menjadi Wonder Woman, Gal Gadot masih memerlukan stuntman untuk menjayakan watak Wonder Woman.

Stuntman wanita yang membantu Gal Gadot dalam menjayakan watak Wonder Woman adalah Caitlin Dechelle. Beliau adalah seorang atlet seni mempertahankan diri yang telah menghabiskan masa selama 20 tahun untuk berlatih.

Andrew Garfield memainkan watak ikonik sebagai Spiderman dalam filem The Amazing Spider-Man. Namun untuk melakonkan babak aksi yang menakjubkan, dia dibantu oleh William Spencer yang bekerja sebagai pemain skateboard.

Dia bukan sahaja menjadi stuntman untuk beberapa buah filem, tetappi juga menghasilkan kontennya sendiri mengenai aksi bermain skateboard.

Rasa tidak percaya ternyata Dwayne Johnson menggunakan stuntman dalam filem yang dibintanginya.

Dan ternyata stuntman yang membantu melakukan babak aksi itu adalah sepupunya sendiri, Tanoai Reed. Mereka telah bekerjasama dalam 20 buah filem dan Tanoai telah dicalonkan untuk World Stunt Awards dan memenangi anugerah sebanyak tiga kali.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Tiada Lagi Mak Cik Petir, Noryati Taib Meninggal Dunia

Industri hiburan dikejutkan dengan pemergian pelakon veteran, Noryati Taib atau lebih dikenali sebagai Makcik Petir, 63, yang meninggal dunia, jam 2 pagi, hari ini.

Berita sedih itu dikongsi oleh anak saudaranya yang juga pengarah popular, Shahrulezad Mohameddin menerusi sebuah hantaran di laman Instagram (IG) miliknya.

“Innallilahiwainailaihirojiun”
“Assalamualaikum gais. Dukacita abam nak bagitahu semua mak saudara abam Mak Uda Yati aka Makcik Petir atau nama sebenarnya Noryati Taib baru sahaja sebentar tadi menghembuskan nafas terakhirnya jam 2 pagi tadi,” tulisnya.

Dalam pada itu, menjengah ke ruangan komen rata-rata peminat dan kenalan artis meluahkan rasa terkejut dan sedih dengan pemergian bintang yang berbakat besar itu. Di kesempatan tersebut, Shahrulezad turut memohon agar semua pihak dapat mendoakan ibu saudara nya yang tercinta ditempatkan di kalangan orang beriman.

“Bagi semua para peminat Mak Uda Yati marilah kita sama sama doakan agar roh beliau dirahmati Allah dihimpunkan beliau di kalangan mereka yang solehin”
“Sudi apalah kira dapat hadiahkan Alfatihah untuk Noryati Taib. Dan semoga Allah memberikan kekuatan pada semua ahli keluarga besar kami dalam berdepan dengan dugaan ini. Al fatihah,” tulisnya lagi

A post shared by shahrulezad mohameddin (@budakijat)

Pada Februari lalu,Noryati mengejutkan peminat apabila Shahrulezad memaklumkan pelakon itu telah disahkan positif COVID-19. Namun dia disahkan sembuh tidak lama kemudian setelah menjalani kuarantin di sebuah hospital di sini.

Sekadar info, selain gelaran Makcik Petir, Noryati turut dikenali peminat dengan gelaran Makcik Isabella dan Makcik Mary menerusi beberapa drama lakonannya sebelum ini.


Bersembunyi Di Thailand, Peminat Rindu Keletah Nur Sajat

Kehilangan usahawan kosmetik sensasi, Nur Sajat Kamaruzzaman,36 akhirnya terjawab selepas dia dipercayai bersembunyi di Thailand bagi mengelakkan dirinya daripada ditahan.

Memetik laporan Harian Metro, Sajat atau nama sebenarnya Muhammad Sajjad Kamaruz Zaman, usahawan itu kini berada di negara jiran dan telah disahkan oleh pihak polis menerusi Ketua Polis Negara, Tan Sri Abdul Hamid Bador. Bagaiamnapun, negara yang dimaksudkan tidak dinyatakan oleh Abdul Hamid.

“Ya dia kini berada di negara jiran. Cuma saya nasihatkan kepada dia pulang dan pergilah ke mahkamah,” katanya pada portal akhbar tersebut

Difahamkan sehingga kini, cara Sajat boleh ‘terlepas’ tidak didedahkan oleh sumber portal berkenaan. Menjengah ke laman Instagram pelantun Makhluk Penggoda itu, kelihatan beberapa hantaran telah dimuatnaik oleh pembantu peribadinya yang dikenali sebagai ‘Mokkay’.

Segelintir daripada mereka mengharapkan agar Sajat pulang dan memberi kerjasama kepada pihak berkuasa selain turut rindu akan keletah nya yang menghiburkan di laman Instagram.

Tidak kurang juga segelintir netizen terus bertindak mengecam Sajat berikutan hantarannya yang menimbulkan kontroversi. Terdahulu, Sajat dikenakan waran tangkap selepas gagal hadir sebutan semula pertuduhan berpakaian wanita di Mahkamah Tinggi Syariah Shah Alam, Selangor. Dia didakwa melakukan perbuatan tersebut ketika malam majlis bacaan Yasin dan solat hajat, pada 7.30 malam, 23 Februari 2018 di premis kecantikannya, Nursajat Beauticion, Jalan Serai Wangi G16/G, Seksyen 16, Shah Alam.

Bagi perbuatan itu tertuduh didakwa mengikut Seksyen 10(a) Enakmen Jenayah Syariah (Negeri Selangor) 1995 yang memperuntukkan hukuman tidak melebihi RM5,000 atau penjara tidak melebihi tiga tahun atau kedua-duanya sekali, jika sabit kesalahan.


[TEMUBUAL EKSKLUSIF] Iman Troye Bakal Lancar Single Terbaru Ramadhan Ini

Siapa sahaja yang tidak kenal dengan penyanyi kecil molek Iman Troye atau nama sebenarnya Siti Nur Iman Alyssa Sahabudin. Iman bukan sahaja boleh menyanyi, tapi dia juga seorang model dan instafamous yang berasal dari Rawang, Selangor. Iman Troye mempunyai jumlah pengikut seramai 1.6 juta orang di instagram. Single sulungnya sebelum ini yang berjudul ‘Teman’ telah mendapat sambutan hangat dan jutaan tontonan di Youtube.

Kami di Murai.MY berpeluang menemuramah Iman Troye secara eksklusif tentang beberapa soalan berkaitan dirinya dan single terbaru. Iman Troye juga dalam masa yang sama baru sahaja selesai menjalani penggambaran untuk iklan Shopee Raya. Jom kita tengok apa sahaja temubual kami bersama Iman Troye.

“Ok…komen Iman adalah…30 juta views tu sangat-sangat banyak untuk first single Iman, jadi Iman pun adalah orang baru yang masih merangkak dalam industri muzik ni. Iman rasa sangat-sangat terharu kerana dapat sambutan yang macam ni. Jadi, saya nak terima kasih pada yang selalu support saya especially my tulang belakang, family and team and jangan lupa Iman punya next single okay.”

“Untuk second single ni, kitaorang memang tak mengharapkan lebih, tapi walau macamana pun, kitorang akan tetap cuba yang terbaik untuk dapat yang lebih baik dan lebih bagus daripada ‘Teman’  sebabnya..yelah…pasti semua orang akan juga mengharapkan lebih kan. Apa-apapun, doa yang terbaik dan..Haha..Ya, tunggu ok my second single akan keluar masa raya nanti. Insyaallah!

“Komen Iman bila orang meminati feseyn Iman, Iman sangat suka sebenarnya sebab memang Iman punya tujuan utama bila Iman post OOTD on instagram memang Iman nak buat outfit idea untuk semua orang. So that, dalam masa Iman post something kat instagram, orang lain pun boleh belajar juga macamana nak cari idea outfit, how to be…you know…up to date dengan fesyen terkini. Iman memang happy and so far Iman memang suka sangat-sangat.”

“Kalau bab berduet ni memang Iman ada planning la, tapi kita tak tau lagi benda ni happen ke tak. Tapi kalau bab siapa tu..hrmm…mungkin Naim Daniel…mungkinnnn…kita tak tau, mungkin Naim Daniel..hahaha..doakann..”

“Ok, untuk next projek terbaru Iman adalah Iman akan keluarkan my second single which is lagu raya. Insyaallah akan release masa bulan puasa minggu kedua. Insyaallah dan sekarang ni kitorang pun dah start buat promo n kitorang dah start post dance punya tutorial on tiktok and instagram. So, kalau korang semua nak buat, korang boleh lah joinnn..”

Dalam masa yang sama, Iman juga akan melancarkan produk kosmetik terbarunya yang diberi nama Naly Cosmetic yang bakal dilancarkan tidak lama lagi.

Apa-apapun kami di Murai.MY mendoakan yang terbaik untuk apa sahaja perancangan dan sentiasa menyokong Iman Troye.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Hebat! Kim Kardashian Secara Rasmi Menjadi Billionaire

Kim Kardashian secara rasmi bergelar bilionaire.

Forbes telah mengumumkan dalam senarai World’s Billionaires untuk pertama kalinya, dan menyebut dua perniagannya yang menguntungkan, KKW Beauty dan Skims, serta wang tunai dari “Keeping Up With The Kardashians” dan endorsement deal.

Nilai kekayaan Kim Kardashian meningkat dari $780 juta pada bulan Oktober menjadi $1 bilion.

“Ini adalah pertama kali saya menjauhkan diri daripada membuat perjanjian berlesen dan beralih menjadi pemilik.”- Kim Kardashian

Kim Kardashian melancarkan shapewear company, Skims pada tahun 2019 dan menjadikannya sebagai loungewear semasa pandemik. Menurut Forbes, beliau turut memegang majoriti saham dalam syarikat itu, yang mana pendapatannya belum diungkapkan.

Dia turut mengumpulkan wang dari fashion insider seperti Netie a-Porter’s Natalie Massane dan Theory’s Andrew Rosen, dan memanfaatkan media sosialnya yang besar untuk menaikkan jenama.

Kekayaan Kim Kardashian turut merangkumi wang tunai dan pelaburan, termasuklah hartanah. Setiap tahun sejak tahun 2012, dia memperoleh sekurang-kurangnya $10 juta pretax, gaji dari Keeping Up With The Kardashians, endorsement deals dan permainan mudah alih dan aplikasi Kimoji.

Kim Kardashian juga mempunyai tiga hartanah di Calabasas, barat kaut Los Angeles, dan portfolio pelaburan cip biru, termasuk saham Disney, Amazon, Netflix, dan Adidas.


Shuk Sahar Buka Kafe Minuman, Nafi Tiru Jenama Terkenal

Biarpun pernah dikecam dan dicemuh sebelum ini berikutan terpalit dengan pelbagai kontroversi tular, pelawak dan bekas penyampai radio Hot FM, Shuk Sahar enggan menjadikannya sebagai titik noktah dalam mencari rezeki.

Komited untuk terus memandang ke hadapan, Shuk atau nama sebenarnya Mohammad Shukri Mohammad Sahar, 35, kini lebih selesa meletakkan fokusnya dalam bidang perniagaan menerusi pembukaan Semooth Cafe yang baharu sahaja dilancarkan baru-baru ini.

Menurut Shuk, idea untuk menghasilkan kafe ini sebenarnya sudah lama dan memandangkan secara kebetulan kini sudah tidak lagi terikat dengan komitmen sebagai penyampai radio, ini adalah waktu yang sesuai untuk dia beralih tumpu pada impian yang satu ini.

“Ada cerita di sebalik nama kafe ini sebenarnya. Semasa sedang duduk berbincang dengan pasukan saya, macam-macam nama yang kami cuba beri untuk disesuaikan dan dijadikan satu jenama.

“Tetapi semua nama itu serba tidak kena. Sehinggalah satu hari, semasa di rumah, saya ternampak sekumpulan semut. Kemudian terus dapat ilham untuk menjenamakan kedai sebagai Semooth Cafe,”katanya dalam kenyataan pada Murai.my

Nafi cuba meniru jenama terkenal, jelas Shuk,kafe nya lebih memfokus kepada jualan minuman tular yang mengikuti trend semasa namun yakin berbeza daripada mana-mana pengalaman minuman yang pernah ramai nikmati.

“Mungkin akan ada yang kata Semooth Cafe seolah-olah meniru jenama minuman terkemuka yang lain. Perkara itu tidak benar kerana setiap minuman yang dihasilkan di sini memang berbeza.

“Antara yang istimewa di sini ialah Vanilla Salted Caramel Smoothies, Chocolate Kinder Joy Smoothies dan Strawberry Pavlova Drinks.

“Tetapi kami ada banyak lagi produk minuman kraf yang disediakan di Semooth Cafe. Semuanya pasti mengena dengan selera dan pilihan penggemar minuman manis,”katanya lagi

Menariknya, segala produk minuman di kafe ini tidak menggunakan gula kecuali gula gantian sebagai bahan utamanya demi memberikan yang terbaik buat pelanggan.

Dalam pada itu, sempena pembukaan sulung Semooth Cafe, Shuk juga ingin berkongsi rezeki dengan individu bertuah yang mengunjungi kafe tersebut.

Buat lima pelanggan bertuah, lima Golden Voucher akan diberikan buat mana-mana individu terpilih yang akan menerima hadiah berupa tajaan seumur hidup daripada Shuk.

“Ini bukan main-main. Memang saya betul-betul nak taja hidup orang. Mana-mana lima pelanggan bertuah, akan saya taja mereka makan dan minum di Semooth Cafe.

“Bukan sekali atau dua kali, tetapi tajaan buat seumur hidup mereka! Ini adalah cara saya berkongsi rezeki dengan peminat atau pelanggan yang selama ini menyokong kerjaya saya dari awal sehingga sekarang.

“Mungkin ada yang anggap ini satu gurauan atau mustahil. Tetapi, siapa tahu mungkin memang ada orang di luar sana yang melihat ini satu peluang yang baik untuk menikmati makanan dan minuman sedap seumur hidup? Saya sudi sahaja untuk taja mereka,”kongsi shuk

Kongsi Shuk, dia mula berjinak-jinak dalam dunia perniagaan makanan dan minuman (F&B) menerusi usahanya membuka kedai Kuey Tiaw Sup Papa Shuk di Denai Alam, Shah Alam sebelum ini.

Namun, dalam masa yang sama, dia juga menyimpan hasrat untuk membuka sebuah kafe berkonsep yang menyediakan pelbagai sajian minuman yang berbeza dan menarik daripada yang sedia ada dalam pasaran.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Makeup Artis Laudya Cynthia Bella & Agnez Mo Ini Disyaki Cabul Model Lelaki & Mengurung Mangsa

Jurusolek Artis atau MUA, Andy Chun memang dikenali di Indonesia kerana sering menata rias wajah artis tekenal. Andy pernah manata rias wajah Laudya Cynthia Bella ketika majlis perkahwinannya yang lalu. Selain itu, dia juga pernah bekerja dengan selebriti popular yang lain seperti Agnes Monica, Luna Maya hingga Chelsea Olivia.

Namun baru-baru ini, Andy telah dituduh melakukan gangguan seksual terhadap beberapa orang lelaki. Tuduhan ini didedahkan oleh seorang model di akaun instagram deeditj milik Deedi Tjhandra. Deedy mendedahkan bahawa dia telah dikurung oleh Andy namun berjaya melarikan diri.

“Tolong tangkap MUA ini dan masih ada ramai mangsa yang diganggu tetapi semua takut untuk bersuara. !!” tulis @deeditj melalui Instagram yang kemudian dimuat naik semula oleh akaun gosip.

“Tolong jemput saya, saya terkurung di sini. Saya didera, saya didera secara seksual di sini.”

Deedi juga mendedahkan bahawa dia akhirnya berjaya keluar dari apartmen Andy.

“Saya berjaya keluar dari rumah pelaku. Saya berada di tempat yang selamat sekarang, saya ingin bertanya dimanakan seharusnya saya melaporkan, dan masih banyak mangsa di sana, tetapi mereka takut untuk keluar kerana mereka tidak tahu ke mana harus pergi, kerana mereka baru berusia 19 tahun, “kata Deedi.

Deedi menambah bahawa Andy selalunya akan memberi perhatian dan bahkan membeli tiket kapal terbang. Andy juga menawarkan pekerjaan dan mengajak mangsa tinggal di apartmennya.

Deedi Tjhandra sendiri mengaku sudah melaporkan kes ini kepada pihak polis di Jakarta Selatan. Namun dia tidak yakin apakah laporannya tersebut mendapat tindakan lanjut dari polis atau tidak.

Sementara itu, polis mengakui bahawa mereka telah menerima laporan dari Deedi.

“Difahamkan mangsa ditawarkan pekerjaan dari rakannya, dan diundang untuk tinggal di tempat yang disyaki pelaku. Di sana dia mengatakan, kemaluannya dipegang ketika tidur. Ketika mandi dan membuang air besar, pintu suka dibuka , “kata Ketua Polis Setiabudi, AKBP Yogen Heroes Baruno.


Bapa Mendiang Isteri Hadir Ke Majlis Pertunangan, Ini Reaksi Ifan Seventeen!

Vokalis kumpulan band pop Indonesia, SEVENTEEN, Ifan meluahkan rasa terharu apabila majlis pertunangannya dihadiri bapa mendiang isterinya, Dylan Sahara.

Ifan Seventeen atau nama sebenarnya Riefian Fajarsyah secara rasminya telah bertunang dengan Citra Monica pada 6 April.

Ifan Seventeen kini bersedia membuka lembaran baru, setelah pemergian isterinya, Dylan Sahara, yang meninggal dunia dalam bencana tsunami di daerah Anyer, Pandeglang, Banten, pada 22 Disember 2018.

Meskipun Dylan Sahara sudah tiada, Ifan Seventeen masih menjaga hubungan baiknya dengan keluarga Dylan. Majlis pertunangannya turut dihadiri oleh ayah mendiang Dylan, Supriyanto.

“Saya benar-benar terharu. Sejujurnya, Papa tiba di Jakarta pagi ini. Malam tadi , dari Ponogoro, dia membawa kereta bersama pemandu.”- Ifan Seventeen

Kehadiran bapa Dylan Sahara juga mengurangkan kesedihan Ifan Seventeen kerana ibu bapa kandungnya tidak dapat hadir menyaksikan momen penting itu.

“Dia datang kerana dia tahu ibu bapa saya tidak dapat datang. Saya juga memintanya untuk datang. Saya benar-benar terharu.”- Ifan Seventeen

Ifan Seventeen turut menyatakan bahawa Supriyanto benar-benar memahami cara hidup setiap orang yang telah digariskan. Dengan berbuat demikian, dia menganggap ayah mendiang siterinya memberkati niat baiknya untuk berkahwin dengan Citra Monica.

“Dia juga tahu bahawa kehidupan tidak dapat diatur, tidak dapat dirancang, Yang paling penting, dia menganggap saya sebagai anak walaupun dia bapa Dylan.”- Ifan Seventeen

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Berhentilah Perasan!”- Dato Hattan Tegur Selebriti & Instafamous Langgar SOP

Penyanyi Dato Hattan menegur secara terbuka kepada sesetengah selebriti dan pengamal media sosial (instafamous) yang bertindak melanggar prosedur standard operasi (SOP) dan menyalahgunakan kebenaran merentas negeri bagi tujuan peribadi.

Menurut Hattan di laman Instagram nya, disebabkan tindakan segelintir mereka (selebriti dan instafamous) yang telah melanggar SOP, pihak berkuasa telah mengetatkan kebenaran untuk merentas negeri buat mereka yang ingin berbuat demikian. Tegas pelantun Rendang Tak Berbuah ini, apa yang berlaku bukan salah pihak polis, sebaliknya merupakan sikap Instafamous dan artis itu sendiri.

“Assalamualaikum, dengar ini ya. Arahan daripada ketua polis daerah, ekoran isu instafamous, selebriti dan artis yang salahguna kebenaran rentas yang diberikan oleh PDRM”

“Astaghrfirullahalazim.biasa kesalahan polis (kompaun) ini apa puncanya? Bukan salah diorang tapi sikap instafamous dan selebriti. Kau dah dapat kebenaran, mana kau nak melingkup,kau punya pasal. Bila dah dapat kebenaran tu, pandai-pandai lah jaga. Yang kau pergi upload semua benda pasal apa? Ni jadi sikap tak bertanggungjawab,cuba fikir secara waras!”

Tegur Hattan lagi, buat mereka yang mendapat kebenaran merentas negeri tidak seharusnya menunjuk-nunjuk kepada umum kerana ramai yang tidak dapat pulang ke kampung berikutan mematuhi SOP yang ditetapkan.

“Gemar menjobokan diri. Tau tak menjobokan itu apa? Gemar menunjuk-nunjuk. Alluakhbar, kesianlah Ramadan dan raya dah nak dekat. Silap-silap tak boleh balik kampung. Puncanya benda-benda bang*ng macam ni la. Cuba fikir waras. Berhenti la perasan kita ni Instafamous, selebriti. Orang lain pun popular juga”

Sebagai info, beberapa hari yang lalu tular satu notis yang telah ditampal di sebuah balai polis yang meminta mana-mana individu yang ingin membuat permohonan merentas negeri untuk mengemukakan alasan serta bukti kukuh susulan beberapa kes yang telah berlaku.

Bagaimanapun, difahamkan notis tersebut telah pun ditarik semula oleh pihak polis.


Selain Lisa Blackpink, 4 Bintang Korea Ini Pernah Menjadi Mangsa Gangguan Seksual

Gangguan seksual adalah salah satu perkara yang paling ditakuti oleh semua orang. Hal ini boleh menyebabkan trauma untuk jangka masa yang panjang.

Beberapa K-Pop idol pernah menjadi mangsa gangguan seksual. Anda ingin tahu siapakah K-Pop idol yang dimaksudkan? Scroll sampai habis okay!

Pada Januari 2021, foto Nancy Momoland sedang menukar pakaian telah tersebar di atas talian. Perkara itu dengan segera telah dinafikan oleh agensi Nancy dan mengatakan bahawa foto itu telah diedit.

Foto itu diambil ketika Nancy Momoland menjadi emcee untuk Asia Artist Awards 2019 di Vietnam. Pelaku yang mengambil gambar Nancy secara rahsia merupakan kakitangan agensinya sendiri. Hal itu juga menyebabkan Nancy mengalami deep trauma secara mental.

Lisa Blackpink dan rakan-rakannya menjalani photoshoot di MQQN Cafe, Bangkok, Thailand pada Januari 2019. Selepas Lisa Blackpink menghabiskan photoshoot, pemilik kafe tersebut menyatakan bahawa dia ingin menjual kerusi yang diduduki oleh artis YG Entertainment.

Bukan itu sahaja, pemilik kafe itu juga mahu menjual gelas, sudu, pisau, napkin, dan sisa makanan yang ditinggalkan oleh Lisa Blackpink di atas talian.

Hal ini menyebabkan peminat Lisa bertindak mengecam dan memboikot kafe tersebut kerana menimbulkan gangguan seksual secara lisan.

Kes gangguan seksual yang dialami oleh bekas ahli kumpulan KARA ini telah menimbulkan kemarahan orang ramai. Hal ini kerana bekas teman lelaki Goo Hara mengugut untuk menyebarkan video intim mereka kepada orang ramai. Bukan itu sahaja, Bekas teman lelakinya juga mengugut sejumlah wang dari Goo Hara.

Namun, Goo Hara ditemui mati pleh pembantu rumahnya pada 24 November 2019. Ramai yang menduga bahawa kematian penyanyi kelahiran 1991 ini adalah disebabkan oleh tekanan yang diterima dari teman lelakinya dan juga orang ramai.

Salah seorang pelakon drama Boys Over Flowers, didapati membunuh diri pada tahun 2009. Jang Ja Yeon juga menulis surat yang mendedahkan kisah hitam mengenai agensinya di Korea Selatan.

Jang Ja Yeon turut menyebut 31 nama agensi pengurusan tertinggi The Contents Entertainment, agensi tempatnya berlindung, yang melakukan gangguan seksual terhadapnya.

Pada April 2019, sebuah rakaman suara Jang Ja Yeon tersebar yang mengakui trauma dengan dengan gangguan yang menimpanya, dan juga ugutan lain yang mengejutkannya.

“Dia memanggil saya terlebih dahulu dan menyatakan bahawa mereka akan datang untuk membunuh saya.”- Kata Jang Ja Yeon melalui rakaman yang dirakam lima hari sebelum kematiannya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Biar Betul! Bekas Penyampai Berita TV3 Ini Tak Tahu Hans Isaac Seorang Pelakon

Masih adakah rakyat Malaysia yang tidak mengenali siapa Datuk Hans Isaac? Walaupun beliau kini bergelar seorang penerbit, juruacara, penulis serta pengarah TV dan filem Malaysia, tetapi pada awal kemunculannya dalam industri hiburan, beliau adalah  seorang aktor.

Hans memulakan kerjaya lakonannya pada 1995, ketika berusia 22 tahun menerusi filem Ringgit Kasorrga. Pada 1997, beliau berlakon di samping Ratu Rock negara, Ella dalam filem Hanya Kawan arahan Harith Iskander.

Namun siapa sangka, ada juga individu yang boleh digelar sebagai public figure tidak mengenali Hans sebagai seorang pelakon. Biar betul? Rasanya individu ini seangkatan dengan Hans dalam industri hiburan. Malah dahulu dia pernah menjadi pengacara untuk Anugerah Juara Lagu, jadi tak mungkin tidak mengenali Hans sebagai seorang aktor.

Menerusi sebuah foto yang dimuatnaik oleh Hans di Instagram, seorang bekas penyampai berita TV3 meninggalkan komen begini;

Tersentak dengan komen tersebut, Hans terus membalasnya dengan penuh makna tersirat.

“Idea yang baik bro. Mungkin suatu hari saya dapat memenangi lebih dari 20 anugerah dan memimpin dalam lebih 40 filem dan 500 lebih dari rancangan TV. Seandainya saya bernasib baik!”- tulisnya dengan nada yang dianggap sarkastik.

Salah seorang pengikut lain membalas komen dengan memberitatahu bahawa Hans sememangnya seorang pelakon.

“Dia memang seorang pelakon”- tulis salah seorang pengikut.

“Noooooo. Apa yang pernah dia berlakon? mungkin ada yang saya perlu lihat?”- jawabnya semula.

Pelik, adakah ini merupakan satu sindiran atau benar-benar tidak tahu? Untuk rekod, Hans pernah memenangi Anugerah Bintang Popular Berita Harian 2002 dalam kategori Artis Bukan Melayu Popular. Malah di Festival Filem Malaysia ke-19, dia memenangi anugerah Pelakon Pembantu Lelaki Terbaik.


Idea Pemilihan Baju Melayu Yang Sesuai Di Hari Raya

Kalau perempuan membuat pemilihan baju kurung atau jubah, pasti akan memilih padanan dengan warna tudung, keronsang atau selendang yang sama. Begitu juga dengan lelaki, dalam membuat pemilihan baju melayu, harus juga diambil kira padanan samping dan butang baju yang sesuai. Jadi, perkara ini bukan mudah ya.

Di sini, kami ingin berkongsi dengan pembaca beberapa idea untuk membuat pilihan baju melayu yang sesuai untuk anda pakai di hari mulia yang bakal menjelang tidak lama lagi.

Amat penting untuk anda memberi perhatian kepada jenis kain dan material untuk baju melayu. Ini kerana cuaca di Malaysia panas terutamanya waktu tengahari. Mana dengan sibuk menziarahi keluarga dan sanak saudara dan ramai juga yang sibuk melayan tetamu yang datang bertandang. Pastikan material yang dipilih tidak terlalu tebal dan tidak juga terlalu nipis tetapi selesa dipakai dan yang paling penting tidak akan menampakkan peluh.

Tahukah anda bahawa kemas dan cantiknya baju melayu adalah terletak pada potongan baju melayu itu sendiri. Ada baju melayu yang jenis slimfit, ada yang ikut potongan tradisional dan sedikit longgar. Namun, baju melayu akan nampak lebih menarik jika dipakai bersama samping. Pastikan anda memilih potongan yang benar-benar selesa dan kemas bila dipakai iaitu tidak terlalu fit dan tidak juga terlalu longgar.

Ini juga adalah perkara penting yang perlu diambil kira kerana benda pertama yang akan menarik perhatian saat kita mengenakan baju melayu ialah pada pemilihan warnanya yang sesuai. Jika anda ada warna tema, ini akan memudahkan proses memilih warna baju melayu. Jika tidak, anda boleh memilih warna yang lebih natural seperti warna-warna pastel berbanding warna-warna yang terang. Baju melayu dengan warna yang terang agak susah untuk dipadankan dengan samping yang sesuai dan berkemungkinan besar tidak akan dipakai lagi selepas raya.

Antara warna menarik yang boleh kami cadangkan untuk anda adalah seperti warna biru, cream, dusty purple, grey, dusty green dan dusty blue.

Tips tambahan: (terang tapi ada maksud tertentu)

Ramai yang kadang-kadang terlepas pandang tentang kepentingan butang pada baju melayu. Jika di negera barat, cufflinks yang dipakai bersama baju kemeja boleh memainkan peranan yang sangat penting. dalam menentukan taraf kewangan dan status sosial seseorang. Begitu juga dengan butang baju melayu yang bersifat unik dan cantik boleh menaikkan lagi kekacakan pada si pemakai.

Pemakaian sampin juga akan membuatkan kaun adam yang memakai kelihatan lebih segak, bergaya dan kemas. Sampin yang dikenakan haruslah berwarna lebih cerah bagi menaikkan lagi seri baju melayu. Ramai yang suka memakai sampin yang diperbuat daripada songket dan tak kurang juga yang mengenakan kalin pelikat sampai samping. Ikut selera dan keselesaan masing-masing. Kedua-duanya masih sesuai dipadankan bersama baju melayu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[VIDEO] Kesian! Rupanya Ini Punca Insiden Mahkota Direbut di Pertandingan Mrs. Sri Lanka

Macam-macam hal! Itu lah yang berlaku di pertandingan kecantikan Mrs. Sri Lanka baru-baru ini. Terdapat kejadian mahkota dirampas dari kepala juara pertama.

Kejadian ini dialami oleh Pushpika De Silva. Wanita yang dinobatkan sebagai ratu cantik di Sri Lanka itu harus menyerahkan mahkotanya kepada peserta pertama.

Dalam video upacara pertabalan dan kemenangan, Miss Sri Lanka 2019, Caroline Jurie, mengambil mahkota dengan sebuah alasan.

Jurie berkata peraturan pertandingan yang tidak akan memberi kemenangan kepada peserta yang telah bercerai. Tiba-tiba dia naik ke atas pentas dan mengambil mahkota yang berada di kepala Pushpika De Silva.

“Ada peraturan bahawa anda harus menikah dan tidak bercerai, jadi saya mengambil langkah pertama untuk memberikan mahkota kepada naib juara pertama,”- kata Jurie kepada penonton.

Pushpika De Silva nampaknya tidak dapat menutup kekecewaannya. Ketika mahkota itu dilekatkan pada kepala runner-up pertama, dia kemudian memilih untuk melangkah keluar dari pentas.

De Silva menyatakan pendapatnya selepas kejadian itu. Dia menolak tuduhan perceraian dan dianggap tidak layak untuk dinobatkan sebagai Miss Sri Lanka.

“Semasa saya menulis ini, saya secara bertanggungjawab mengatakan bahawa saya bukan wanita yang telah bercerai,” tulisnya.

“Sekiranya saya bercerai, saya mencabar mereka untuk membuktikan surat cerai,” sambungnya.

Kejadian ini meraih perhatian umum dan ramai mendakwa tindakan Caroline Jurie telah mencemarkan acara tersebut.


Kecoh Selipar Neelofa ‘Muslim Friendly’! Ini Penjelasan Jenama Tersebut

Selebriti dan usahawan Noor Neelofa Mohd Noor atau lebih dikenali sebagai Neelofa sekali lagi menjadi kontroversi di media sosial.

Belum pun reda isu rentas negeri, terbaru kolaborasi Neelofa bersama jenama selipar terkenal, Fipper menjadi bualan hangat dikalangan netizen. Ini berikutan pelancaran selipar terbaharu hasil kolaborasi kedua-dua syarikat itu memperlihatkan ciri-ciri selipar yang dikatakan sebagai ‘muslim-friendly'(mesra Muslim).

Difahamkan, ramai yang mempersoalkan spesifikasi selipar tersebut yang dikatakan ‘Mesra Muslim’namun ia dilihat sama sahaja dengan selipar lain yang ada di pasaran. Malah dengan harga jualan RM79.90 sepasang, selipar tersebut turut disifatkan mahal oleh sesetengah individu.

Sejurus selepas itu, pihak Fipper menerusi kenyataan media tampil menjelaskan mengenai spesifikasi dan terma ‘Mesra Muslim’ tersebut. Jelas jenama itu, terma tersebut diguna pakai kerana ingin menyatakan ia sesuai untuk kegunaan Muslimah yang memakai stokin.Biarpun begitu, pihak Fipper turut memohon maaf atas isu yang terjadi.

Sekadar info, pada Isnin lalu, syarikat aplikasi muslim yang diterajui Neelofa, The Noor telah bekerjasama dengan Fippers untuk melancarkan selipar ‘Mesra Muslim’, Slip On Fipper x TheNoor.


“Kami Tak Marah Siti Pun”- Peminat Mahu Siti Nurhaliza Fahami Situasi Sebenar

Sejak beberapa hari yang lalu, nama penyanyi nombor satu negara Dato Sri Siti Nurhaliza hangat diperkatakan oleh peminat di media sosial.

Ini berikutan Siti mendakwa terdapat beberapa pihak menyamar sebagai peminatnya untuk mensensasikan beberapa isu. Seperti yang dipetik dari laporan Getaran, ujar Siti dia terpaksa campur tangan dan menegur sikap pihak terbabit menerusi ciapannya baru-baru ini.

“Sebagai seorang artis yang ada peminat sendiri, ada masanya saya perlu mengingatkan mereka dengan cara yang tidak kasar.

Mereka bukanlah peminat pun, ada yang mengatakan mereka siti zoners saya tapi sebenarnya mereka ambil peluang itu untuk menghangatkan sesuatu keadaan. Jadi teguran itu saya keluarkan supaya mereka faham.

Tapi untuk peminat saya, setakat ini memang saya ada ruang sendiri untuk bercakap dengan mereka.

Ruang itulah yang saya gunakan sebaiknya untuk menghargai dan menegur dengan bahasa yang baik. Dalam teguran pun ada adabnya. Peminat saya juga faham dengan cara saya bekerja,” katanya kepada portal tersebut

Dato’ Sri Siti Nurhaliza mendakwa ada beberapa pihak menyamar sebagai peminatnya untuk mensensasikan beberapa isu. pic.twitter.com/Q4khBoTDrp

Dalam perkembangan berkaitan, segelintir peminat Siti meluahkan rasa kecewa kerana beranggapan pihak pengurusan penyanyi itu seolah-olah tidak dapat menerima teguran yang berasas daripada mereka.

Ujar salah seorang peminat Siti, mereka tidak menyalahkan penyanyi kesayangan ramai itu sebaliknya mahu pihak pengurusan memikirkan sesuatu yang lebih baik demi karier Siti mendatang.

“Kami tak marah Siti pun…cuma @CTNurhaliza11 kembalilah ke twitter and tgk the real issue yg berlaku dan kembali engage dan aktif di twitter. Semoga dipermudahkan urusan untuk bersalin dan ambil waktu berpantang ini utk baiki apa yg kurang dan fikirkan idea yg lebih baik” ciap salah seorang peminat Siti

Sebagai info, Siti telah bekerjasama dengan Yayasan Pembangunan Ekonomi Islam Malaysia (YaPEIM) bagi menghasilkan wafer emas edisi Dato’ Sri Siti Nurhaliza sempena dengan ulangtahun ke-25 penyanyi ini di dalam industri. Difahamkan, ini adalah majlis terakhir yang dihadiri Siti sebelum bercuti panjang memfokuskan kandungan keduanya yang dijangka bersalin pada awal Ramadan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Sangat Mahal! Ini Jumlah Yang Dibayar Netflix Untuk Dokumentari Kanye West

Netflix telah membeli siri dokumentari yang merangkumi dua dekad kehidupan Kanye West, termasuk kematian ibunya, Donda, dan kegagalannya menjadi Presiden US pada tahun 2020.

Menurut Billboard, filem yang belum diberi judul ini akan memuatkan video rumah Kanye West yang belum pernah dilihat sebelumnya dan rakaman sepanjang 21 tahun oleh Clarence “Coodie Simmons dan Chike Ozah, yang mengarahkan video muzik Kanye West, Jesus Walks (Version 3) dan Through The Wire.

Netflix dilaporkan telah membeli dokumentari Kanye yeng bernilai $30 juta. Walaubagaimanapun, menurut Variety, nilai tersebut dikatakan tidak tepat, dan tidak memberikan komen yang lebih lanjut adakah nilai itu terlalu tinggi atau terlalu rendah.

Dokumentari 21 tahun ini akan ditayangkan sebagai multipart series dan akan tersedia di Netflix pada akhir tahun ini. Siri ini juga akan merangkumi kemasyhuran Kanye West, hubungannya dengan ibunya, Donda West, reaksi terhadap kematiannya, dan footage rumahnya yang tidak pernah dilihat sebelum ini, dan klipnya di Chicago pada tahun 1990-an.

Kanye West tidak akan terlibat dalam produksi ini, tetapi dia telah memberikan persetujuan kepada Coodie dan Chike agar mereka majukan projek ini dengan memberikan akses ke dalam kehidupannya selama 21 tahun yang lalu.

Tak sabar nak tengok dokumentari Kanye West!


Lucu! Komen Harith Iskander Tentang Selipar Neelofa ‘Muslim Friendly’ Begitu Sarkastik

Satu demi satu kontroversi menimpa usahawan dan selebriti Neelofa. Selepas isu rentas negeri kini beralih kepada kolaborasi Neelofa bersama jenama selipar terkenal, Fipper. Kali ini netizen kecoh mempersoalkan selipar tersebut yang dilabel sebagai ‘Muslim Friendly’.

Di laman twitter, tak pasal-pasal selipar ini mendapat ‘free-marketing’ kerana ramai yang berkongsikan isu ini secara meluas. Bukan di kalangan netizen sahaja, isu selipar ”Muslim Friendly’ turut mendapat perhati pelawak dan pelakon, Harith Iskander.

Dengan berkongsi keratan akhbar terhadap isu ini di laman instagramnya, pandangan Harith dianggap melucukan dan bernada sarkastik.

“Saya tidak mempunyai masalah dengan ini (selipar ”Muslim Friendly’). Mana-mana kawan kepada kaki saya adalah rakan saya. Sekarang saya tahu mengapa saya tidak pernah merasa selesa dengan selipar Jepun saya, mungkin kerana ia tidak cukup ramah (friendly) kepada saya. Saya tidak sabar untuk melancarkan tali leher dan tali jam yang ramah untuk umat Islam.”

Di ruangan komen, rata-rata pengikutnya juga menyampaikan pandangan masing-masing tentang isu selipar ‘Muslim Friendly’ ini. Ada berbentuk kecaman dan ada juga memberi komen positif.

Sementara itu, ada sebilangan netizen yang mempersoalkan harga jualannya mencecah RM79.90 sepasang dianggap mahal. Tapi kita kena lah faham, ini bukan selipar biasa yang kita beli di kedai runcit itu ya!


‘Saya Tak Naik Kapal Untuk Suka-Suka”- Datin Alyah Kecewa Dituduh Rentas Negeri

Penyanyi Datin Alyah menerusi laman Instagram nya meluahkan rasa kecewa selepas dituduh merentas negeri ke Pulau Langkawi untuk bercuti.

Dedah Alyah dia menerima pelbagai DM kecaman dari pengikut yang tidak dikenalinya yang mendakwa dia sengaja berbuat demikian. Menurut isteri kepada maestro muzik terkenal, Datuk Ramli MS ini tujuannya ke pulau peranginan itu bertujuan melakukan video klip lagu terbarunya.

“Assalam sejak saya berada di Langkawi ni, macam-macam DM yang saya terima contoh DM seperti di atas. Itu belum nombor yang tak kenal dengan tiada salam terus maki hamun saya persoal itu ini pasal SOP. Saya masih seorang penyanyi dan saya bekerja di bawah record saya sendiri.

Sebagai peniaga musik saya harus mengeluarkan lagu bagi memastikan peniagaan ini berterusan. Peniagaan musik ini bukan hanya pada halwa telinga sahaja. Tapi pihak saya perlu juga mengeluarkan produk dalam bentuk visual juga” tulis Alyah

Menafikan dirinya dilihat bersiar-siar di atas sebuah kapal, tegas pelantun Kisah Hati ini lokasi yang dimaksudkan oleh netizen tersebut juga merupakan sebahagian daripada penggambarannya selain turut berkongsi foto surat kebenaran merentas negeri yang diberikan oleh pihak polis.

“Pihak saya dan team like music SDN BHD ke Langkawi kerana atas urusan kerja bagi menyiapkan MV terbaru saya Thank You Allah. Apa yang diusulkan oleh anda yang macam tak puas hati terhadap saya betul ia terjadi tapi kesemuanya atas pemintaan bagi menyiapkan MV terbaru saya ya”

“Saya tak naik kapal untuk suka-suka. Dan tidak berkeinginan pun ke Langkawi kalau setakat nak tukar-tukar baju fesyen Sebelum saya dan team ke Langkawi, kami sedaya upaya menyediakan segala dokumen perjalanan juga surat kebenaran dari pihak berkuasa. Kalaulah saya tak cerdik juga, saya minta maaf” katanya lagi

Meninjau ke ruangan komen, rata-rata pengikut Alyah turut terkejut dengan komen tersebut dan mengharapkan agar penyanyi ini dapat menyiapkan MV tersebut dengan jayanya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Kehlani Mengakui Dirinya Seorang Lesbian Dalam IGLive

Penyanyi Kehlani kini mengakui dirinya seorang lesbian.

Melalui Instagram Live rakannya, Kehlani membuat pengakuan bahawa dirinya seorang lesbian.

“Anda ingin tahu apa yang baru mengenai saya? Saya akhirnya mengetahui bahawa saya seorang lesbian.”-Kehlani

KEHLANI CAME OUT AS A LESBIAN ??? HELLO pic.twitter.com/lRlxTpuJwc

Penyanyi dan queer icon ini sentiasa terbuka mengenai menjadi komuniti LGBTQ dan sebelum ini pernah memberitahu majalah Nylon bahawa dia dikenali sebagai panseksual. Dia turut memberitahu Majalah Diva bahawa dia mengenal pasti spektrum jantina non-binary dan mengubah kata ganti di bio media sosial kepada she/they.

Kehlani turut menjelaskan bahawa dia sentiasa menjadi queer artist secara terbuka, dan mempunyai hak istimewa cisgender-presenting, straight-presenting semasa wawancaranya bersama Advokat yang diterbitkan pada 6 April.

“Saya mempunyai banyak keistimewaan. Saya rasa ramai artis yang kita bincangkan dan berkata, ‘Oh, mereka harus keluar atau mereka harus melakukan ini’. Ramai di antara mereka tidak dapat menyembunyikannya. Lebih sukar bagi artis trans. Lebih sukar bagi lelaki gay berkulit hitam. Lebih sukar bagi wanita gay maskulin berkulit hitam.”- Kehlani


Muatnaik Gambar Bersama, Hafiz Hamidun & Nabila Razali Sudah Berdamai

Sebelum ini, nama penyanyi dan komposer Hafiz Hamidun teruk dikecam di media sosial berikutan dia dikatakan telah mengkritik persembahan Nabila Razali semasa Anugerah Juara Lagu Ke-35 (AJL 35) berlangsung bulan lalu.

Terbaru, hantaran Hafiz di laman Instagram nya menarik perhatian ramai apabila kelihatan penyanyi itu bersama Nabila sambil menyerahkan sebuah hamper. Menerusi kapysen yang ditulis Hafiz, dia memberi bayangan sudah berdamai dengan pelantun Peluang Kedua itu dan bakal muncul bersama dalam sebuah program Aidilfitri kelak.

“Sempena Ramadhan yang bakal tiba, sempat shooting dengan @nabila.razali hari ni”

“InsyaAllah semoga Ramadhan lebih bermakna dan moga success untuk Nabila. Nantikan program raya kami di @tv3malaysia,” tulisnya.

A post shared by Hafiz Hamidun (@hafizhamidun)

Menjengah ke ruangan komen, rata-rata netizen meluahkan rasa gembira dan turut memuji Hafiz dan Nabila yang telah berbaik semula biarpun isu diantara mereka sebelum ini hangat diperkatakan.

Malah ada diantara mereka turut berseloroh dengan mengatakan wajah kedua-dua penyanyi itu seperti seiras seolah-olah ada jodoh antara mereka.


Tak Sangka! Ini Cerita Menarik Di Sebalik Rambut Pendek Ikonik Puteri Diana

Gaya rambut signature Puteri Diana adalah satu keputusan yang tepat.

Sam McKnight, merupakan personal stylist kepada Puteri Diana dari tahun 1990 sehingga kematiannya pada tahun 1997 pada usia 36 tahun bercerita mengenai momen yang tidak dapat dilupakan bersama Puteri Diana.

“Kali pertama saya bertemu dengan Puteri Diana adalah sewaktu melakukan penggambaran. Rambutnya yang perang, tersenyum dan membuat kita semua akan cair, itulah Puteri Diana.”- Sam McKnight

Sam McKnight turut mengimbas kembali momen indahnya bersama Puteri Diana ketika mereka bekerjasama untuk British Vogue.

“Saya membuat rambutnya kelihatan pendek di bawah tiara.”-Sam McKnight

Ketika selesai photoshoot, Puteri Diana bertanyakan pada Sam McKnight bagaimana dia akan menata rias rambutnya jika dia membiarkan Sam McKnight melakukan apa sahaja yang dia mahukan.

“Saya akan memotong semuanya dan memulakannya lagi.”- Sam McKnight

Ketika itulah jawapan Puteri Diana mengejutkannya,

“Baiklah, mengapa awak tidak memotongnya sekarang?”- Puteri Diana

Sam McKnight turut menyatakan selepas mendengar jawapan yang keluar dari mulut Puteri Diana, dia terus memotong rambut Puteri Diana.

“Oleh itu, saya memotong rambutnya dan kami tidak lagi toleh ke belakang.”-Sam McKnight

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Shah Rukh Khan Jawab Dakwaan Suka Kaum Sejenis & Tidur Dengan Wanita Lain

Kehidupan Shah Rukh Khan dan Gauri Khan sering meraih perhatian peminat di India mahupun di Malaysia. Mendirikan rumahtangga sejak tahun 1991, pasangan ini sering disebut pasangan romantis kerana sentiasa mempamerkan kemesraan mereka berdua kepada umum.

Sebenarnya, pelakon Kuch Kuch Hota Hai ini pernah mengakui bahawa dia tidak berani berselingkuh atau menipu pasangannya. Ini dia sampaikan dalam wawancara beberapa waktu lalu dengan majalah GQ.

“Tidak seperti pelakon lain, tidak ada skandal yang melibatkan anda. Adakah anda tidak pernah menipu? Atau adakah anda menutup penipuan itu dengan lebih teliti? ” tanya media seperti yang dilaporkan oleh Bollywood Shaadis pada hari Isnin, 29 Mac 2021.

“Saya tidak pernah berselingkuh. Saya tidak pernah mempunyai keinginan untuk menipu sesiapa sahaja, baik dari segi kewangan, emosi atau romantik. Itu tidak bermaksud saya orang yang paling jujur secara moral. Saya menganggap kelakuan ini seperti menjatuhkan maruah sendiri, ”jawab Shah Rukh Khan.

Dia menambah bahawa dalam industri filem, khabar angin perselingkuhan akan banyak terjadi. Namun, Shah Rukh Khan menegaskan bahawa ini tidak benar kerana dia tidak pernah melakukannya. Ketika pelakon berusia 55 tahun itu meyakinkan bahawa dia tak pernah curang dengan wanita lain, ada yang menyangka dia gay.

“Kerana saya tidak pernah berselingkuh, beberapa orang mendakwa saya menyukai kaum sejenis atau gay. Tetapi saya sudah tua sekarang. Sebenarnya, jika saya menipu sekarang, orang akan mengatakan “Anda pembohong, “- tambah Shah Rukh Khan.

Shah Rukh Khan juga memberitahu Gauri bahawa dia tidak perlu risau jika suaminya pergi berpesta di mana-mana acara keramaian. Dia mendedahkan bahawa tidak ada wanita lain yang lebih mengenali Shah Rukh Khan daripada Gauri Khan.

“Oleh itu, saya berjanji kepada isteri saya ‘Anda boleh pergi ke mana-mana pesta dengan saya tanpa perlu risau bahawa saya akan tidur dengan mana-mana wanita di bilik. Tidak ada gadis yang akan menghampiri anda dan berkata hello, lebih mengenali saya daripada anda mengenali saya. Itu janji yang saya buat dalam hati, ”- kata Shah Rukh Khan.

Shah Rukh Khan juga menjelaskan bahawa dia boleh sahaja tidur dengan mana-mana wanita sekalipun. Namun, bapa kepada tiga anak ini tidak sesekali mahu mencuba kerana takut kecewa.

“Secara hipotesis, kamu boleh tidur dengan wanita yang kamu mahukan, kan?” tanya media.

“Hanya secara hipotesis, ya!. Dan akan simpan hipotesis ini kerana jika saya mencuba, dan gagal, itu akan mengecewakan. Itu hanya akan merosakkan imej saya, ”kata Shah Rukh Khan sambil ketawa.

Pada akhirnya, dia mengakui bahawa dia tidak pandai mendekati seseorang.

“Biar saya jujur, saya tidak pernah keluar berjalan atau dating dengan seorang gadis dan berbual dengannya. Gadis pertama yang saya ajak untuk menari adalah isteri saya. Dan saya sangat takut dia akan menolak. Sekiranya dia menolak saya, mungkini sampai hari ini saya masih belum berkahwin. Saya tidak  boleh menggoda seorang gadis. Saya boleh membuatkan gadis terpikat; Saya secara semula jadi seperti itu. Saya memang gentleman” “- jelasnya

Wow! hebat betul kisah percintaan pasangan ini kan? Semoga kisahnya Shahrukh Khan dan Gauri menjadi inspirasi kepada semua pasangan sudah berkahwin di luar sana.


Berkemungkinan Terkena Ilmu Hitam, Tajul Titip Doa Buat Khalis

Penyanyi Tajul menerusi laman Insta-story nya menitipkan doa buat abang tercinta yang juga bekas vokalis Spin, Khalis selepas dia dilaporkan menderita sakit.

Memetik laporan Mstar Online, Khalis atau nama sebenarnya Tajul Arif Noor Md Shari,33 sedang menerima rawatan di Hospital Tuanku Ja`afar (HTJ) Seremban, Negeri Sembilan selepas dikejarkan ke hospital pada malam Rabu. Dedah Tajul, dia tidak menolak abangnya berkemungkinan terkena buatan orang atau ilmu hitam.

“Wallahualam, saya tak berani nak kata apa berhubung sakit abang saya. Tapi siapa yang tengok gambar dia tu mungkin akan faham.

“Dia sakit sejak empat atau lima hari yang lalu. Kemudian semalam (Rabu) dia dibawa ke hospital,” katanya kepada portal tersebut

Dalam perkembangan berkaitan, menerusi carian Murai.my ke akaun Instagram adik kepada Allahyarham Achik Spin itu mula dibanjiri komen oleh para peminat.

Rata-rata meluahkan rasa terkejut serta mendoakan agar Khalis kembali sembuh seperti sedia kala. Terdahulu, perkembangan terkini Khalis menjadi tanda tanya selepas foto penyanyi itu yang didukung oleh seseorang tular di media sosial.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Menantu Krisdayanti Dikritik Oleh Suruhanjaya Nasional Keganasan Terhadap Wanita

Menantu kepada Krisdayanti kembali menjadi tumpuan. Sebelum ini, dia pernah mendapat kritikan dari Suruhanjaya Nasional Mengenai Keganasan Terhadap Wanita mengenai kenyataannya yang menyatakan “suara suami adalah dari Tuhan.”

Melalui video di Youtube, Atta ditemuramah oleh Ashanty untuk Podcast content. Di pertengahan bualan, Atta menjelaskan pandangannya mengenai hubungan perkahwinan dan menyatakan bahawa dia telah membincangkan prinsip hidup selepas berkahwin dengan Aurel sebelum mereka merancang untuk berkahwin.

“Prinsip hidup saya , apabila saya mempunyai keluarga, saya adalah ketua keluarga. Tidak seperti pertunangan. Izin suami, suara suami adalah dari Tuhan”-Atta Halilintar

Atta turut meminta Aurel untuk mengikut kata Atta selepas berkahwin kerana selepas selepas berkahwin kehidupan Aurel telah diserahkan kepada Atta.

“Jadi jika saya tidak memberi izin ini dan ini, anda harus patuh. Kerana kehidupan anda telah diserahkan kepada lelaki yang bertanggungjawab untuk anda”-Atta

Disebabkan kenyataan Atta, pesuruhjaya Komnas Perempuan atau Suruhanjaya Nasional Mengenai Keganasan Terhadap Wanita, Siti Aminah, melalui wawancaranya bersama Kumparan, mengakui bahawa dia prihatin dan kecewa kerana Atta menggunakan perkahwinan dan keluarga sebagai medium untuk mengabadikan bentuk ketidakadilan jantina.

“Komnas Perempuan tentu saja prihatin dan kecewa dengan pernyataan Atta Halilintar yang bersifat patriarki dan menjadikan institusi perkahwinan atau keluarga sebagai medium untuk mengabadikan bentuk ketidakadilan jantina.” Siti Aminah

Selain itu, Atta juga menjadi perhatian Komnas Perempuan disebabkan dia mahukan anak seramai 15 orang hasil perkahwinannya dengan Aurel.

“Saya mahukan isi rumah seramai 15 orang kerana mungkin saya lahir dari keluarga yang ramai. Tetapi saya bukan jenis seorang yang mempunyai dua orang anak. Pendapat saya, anak yang banyak, rezeki pun banyak.”- Atta

Siti Aminah berpendapat bahawa Atta menganggap wanita seperti kilang yang menghasilkan anak dan menyatakan bahawa wanita juga berhak untuk menentukan bila dan bilangan anak yang mereka mahukan.

Siti Aminah juga mengingatkan Atta bahawa sebagai influencer, dia harus menunjukkan contoh yang baik kerana kedudukannya sebagai public figure.


Salah Guna Kebenaran? Netizen Persoal Safiey Ilias Rentas Negeri Untuk Berehat

Usahawan sensasi, Safiey Ilias sekali lagi mencuri tumpuan di media sosial selepas memuatnaik foto surat kebenaran merentas negeri sekaligus menjadi pertikaian di kalangan netizen.

Menerusi hantaran di laman Instagram miliknya, tertera kenyataan ‘urusan kerja’ telah dinyatakan dalam surat tersebut. Bagaimanapun di ruangan kapsyen, Safiey atau nama sebenarnya Saifuddin Bin Ilias menyatakan ingin pulang ke kampung halaman di Pahang kerana ingin berehat berikutan masalah kesihatan mental yang dihidapinya.

“KL – Pahang . Ratu akhirnya akur dan buat keputusan untuk balek ke Pahang berehat dgn mak dan ayah untuk fix my mental health problem . Dulu ego , dah hampir setahun ratu tak balik kampung”

}Keluarga adalah segala2nya . Mereka sahaja yg tidak akan mengkhianati kita . Ni bukan saja2 nk mohon rentas negeri ya syg , just ratu sgt memerlukan support moral keluarga dan berehat seketika sebelum dpt balik ke KL balik . Doakan ratu agar dpt segera baik” tulisnya

Menjengah ke ruangan komen, segelintir netizen mempertikaikan kenyataan usahawan ini untuk pulang ke kampung kerana berlainan dengan alasan yang diberikan olehnya pada surat kebenaran tersebut.

Selain itu, terdapat juga dikalangan mereka yang meluahkan rasa kecewa kerana masih ramai yang menghadapi masalah yang sama (tertekan dan kemurungan) namun tidak dapat pulang ke kampung berikutan mematuhi Perintah Kawalan Pergerakan Bersyarat (PKPB). Sehingga artikel ini ditulis, tiada sebarang kenyataan balas diberikan oleh Safiey.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Saya Percaya Ini Rezeki Dia’- Fazura Buka Akaun Bank Baru Untuk Anaknya, Fatima

Pasangan selebriti Nur Fazura Sharifuddin dan Fattah Amin akui akan cuba menjauhkan seboleh mungkin anak perempuan mereka, Nur Fatima Aisya yang berusia enam bulan dari media sosial.

“Saya lebih suka menutup hal peribadi dalam kehidupan keluarga kami,”- kata aktres itu kepada NST.

Namun buat kali pertama, Fazura akhirnya bersetuju menampilkan Fatima dalam iklan. Menurut Fazura, sebelum ini sudah menerima beberapa tawaran lain namun dia terpaksa menolak.

“Saya terpaksa tolak kecuali yang satu ini kerana konsep dia hebat di mana memperlihatkan aksi ibu dan anak perempuan di pusat membeli-belah,”- jelasnya.

A post shared by Nur Fazura (@missfazura)

Fazura berkata,  pendapatan dari iklan tersebut akan masuk terus ke dalam akaun bank anak perempuannya yang baru dibuka.

“Saya percaya ini adalah ‘rezeki’. Mudah-mudahan, ketika dia dewasa, dia akan mempunyai dana mencukupi yang dapat digunakan untuk pendidikannya,”- katanya.

Nur Fazura, 38, dan Fattah, 31, berkahwin pada sebuah majlis pernikahan yang hanya dihadiri keluarga dan kenalan rapat pada 27 November 2017.

Mereka dikurniakan cahaya mata pertama, Nur Fatima Aisya pada 2 Oktober tahun lalu.


Kongsi Foto Berpegangan Tangan, Rakan Selebriti Mahu Syafiq Kyle & Mimi Lana Segera Kahwin!

Perkongsian foto mesra pelakon Mimi Lana di laman Instagram nya menarik perhatian peminat dan rakan-rakan selebriti untuk membanjiri ruangan komen dengan pelbagai ucapan.

Dalam foto tersebut kelihatan Mimi dan Syafiq Kyle berpegang tangan di dalam sebuah kenderaan bersama kapsyen yang romantis sekaligus menggambarkan status hubungan mereka terkini.

“Awak telah menyentuh saya tanpa perlu menyentuh saya” tulis Mimi atau nama sebenarnya Mimi Rozaiana binti Zainal Abidin.

Sementara itu, menjengah ke IG Stories Mimi dan Syafiq kedua-duanya kelihatan saling berkongsi hantaran yang sama(foto di laman Instagram Mimi) diiringi lagu Japanese Denim nyanyian Daniel Caesar. Dalam posting berkenaan juga, Mimi turut mmenulis beberapa keratan bait lirik tersebut sebelum dibalas Syafiq dengan emoji ‘Love’.

“I’m so in love, so in love. There’s no one above up above. Forever’s a long time, yes..” tulisnya

Rata-rata peminat dan rakan selebriti seperti Azira Syafinaz, Fazura, Nad Zainal serta ramai lagi meninggalkan komen emoji ‘love’ selain mengharapkan agar pasangan selebriti ini segera mendirikan rumahtangga.

Sebagai info, terdahulu sekitar Jun 2020, kedua-dua pelakon ini mengambil keputusan untuk berpisah setelah lima tahun menjalin ikatan cinta berikutan akui sudah lagi tiada persefahaman antara mereka. Bagaimanapun, Syafiq dan Mimi dilaporkan kembali bercinta pada penghujung 2020.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Rahsia Kecantikan Kulit Glowing Pelakon Bollywood – Kareena Kapoor

Siapa yang tidak mengenali pelakon cantik Bollywood ini, Kareena Kapoor. Pelakon filem Kabhie Kushie Kabhie Gham ini walaupun usianya telah mencecah 40-an, namun dia masih kelihatan kekal cantik dan menawan dengan kulit yang glowing dan segar.

Untuk menjaga kecantikan dan kesihatan kulit, nampaknya Kareena Kapoor lebih suka akan bahan semulajadi dan salah satunya adalah minyak badam. Selain itu, ketika sesi temuramah bersama wartawan dari Vogue India, Kareena mengakui dia sering memakai mask yang dibuat sendiri dengan campuran minyak badam dan yogurt. Menurutnya lagi, cara ini sangat berkesan untuk melembapkan kulit wajah secara semulajadi.

“Kombinasi minyak badam dan yogurt sangat baik untuk wajah anda terutama jika anda mempunyai jenis kulit kering. Hanya sapukan ke muka dan biar selama 30 minit.” Kata Kareena Kapoor.

Ternyata rawatan yang menggunakan bahan semulajadi ini telah menjadi tradisi keluarga mereka. Kareena telah menjalani rutin kecantikan ini selama bertahun-tahun dan sangat berpuas hati dengan hasilnya. Seorang ahli dermatologi dari India iaitu Dr. Geetika Mittal Gupta, yang juga pengasas klinik kecantikan ISACC LUXE juga mengesahkan bahawa minyak badam sememangnya sangat baik untuk semua jenis kulit wajah terutama kulit kering.

“Minyak badam terkenal dengan sifat yang ringan dan hypoallergenic dan ianya sesuai untuk semua jenis kulit termasuk kulit bayi. Minyak badam juga bukan komedogenik, jadi mustahil untuk menyumbat liang pori pada kulit wajah.” Kata Dr.Geetika Mittal Gupta.

Minyak badam terkenal sebagai pelembap kerana sifat anti-radang yang sangat efektif dan sangat sesuai untuk kulit kering. Di samping itu, minyak badam juga mempunyai kandungan vitamin E yang berguna untuk mengurangkan bintik-bintik gelap di bawah lingkaran mata dan dapat menajdikan kulit kelihatan lebih cerah dan segar.

Bagaimana dengan anda wanita di luar sana, ingin mencuba petua dari Kareena Kapoor untuk penjagaan harian kulit wajah dengan cara yang lebih semulajadi?


Hailey Baldwin Luah Rasa Sedih Apabila Dikatakan Biadap Oleh Pengguna TikTok

Isteri kepada Justin Bieber, Hailey Baldwin menceritakan dengan lebih lanjut apabila dikatakan biadab ketika di sebuah restoran oleh pengguna TikTok.

Melalui video di Youtube, model berusia 24 tahun menceritakannya kepada Dr. Jessica Clemons  mengenai apa yang dia pelajari saat dirinya menjadi tular.

“Ketika saya melihat videonya, saya rasa sangat kesal. Tak pernah ada sebarang alasan untuk bersikap biadab. Saya merasa teruk kerana pengalamannya dengan saya.”-Hailey Baldwin

Hailey Baldwin turut menyatakan bahawa dia merasa kecewa kerana mereka tidak tahu apa yang dilalui oleh seseorang.

“Tetapi ianya membuat saya agak kecewa kerana anda tidak tahu apa yang dilalui oleh seseorang. Saya masih ingat melalui masa-masa dalam hidup saya di mana saya sangat sedih, dan sangat patah hati.”- Hailey Baldwin

Hailey turut mengakui dirinya sebagai manusia yang sentiasa melakukan kesilapan.

“Saya berharap saya tidak bertindak sedemikian terhadapnya. Saya seorang manusia dan saya melakukan kesilapan dan saya bertindak dengan cara yang tidak saya mahukan. Saya berusaha untuk melakukan yang lebih baik setiap hari. Saya mahu terus membesar sebagai manusia. Saya terbuka kepada orang yang memperbetulkan saya.”- Hailey Baldwin

These are just my personal experiences, pls take with a grain of salt 💖 xo #greenscreen #manhattan #fyp #foryoupage #celebrity #rating #newyork

♬ OUT WEST (feat. Young Thug) – JACKBOYS & Travis Scott

Hailey Baldwin pertama kalinya bercakap dengan TikToker Julia Carolan pada Julai yang lallu ketika dia mengatakan Hailey Baldwin makan di restoran tempat dia menjadi pelayan sebagai “tidak baik”.

“Saya telah bertemu Hailey Baldwin beberapa kali dan tiap masa dia tidak baik. Saya benar-benar ingin menyukainya tetapi saya harus memberikannya 3.5 daripada 10. Maaf!”-Tiktoker Julia Carolan

Kemudian isteri kepada Justin Bieber memberikan komen pada videonya,

“Baru sahaja melihat video ini, dan ingin meminta maaf sekiranya saya pernah memberi anda sikap yang buruk..Itu bukan niat saya!”- Hailey Baldwin

Hailey Baldwin juga meninggalkan laman Twitter dan meminimumkan pendedahannya di media sosial yang mempengaruhi kesihatan mentalnya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Alasan Kim Kardashian Tidak Akan Memulakan Perniagaan Baru Dalam Masa Terdekat

Kim Kardashian tetap fokus untuk menghabiskan pengajiannya.

Melalui wawancaranya bersama WWD, Kim Kardashian menyatakan bahawa dia tidak akan memulakan venture baru sehingga dia memperoleh ijazah undang-undang.

“Saya mahu menghabiskannya sebelum saya berhubung dengan perkara lain.”-Kim Kardashian

Walaupun Kim tidak mempunyai perancangan untuk memperluaskan empayarnya dalam waktu terdekat, Kim Kardashian, 40, baru-baru ini telah tersenarai dalam Forbes’World’s Billionaire, dengan kekayaan bersihnya meningkat menjadi $1 bilion.

Ketika dia memperoleh ijazah, Kim telah bersuara mengenai hasratnya untuk reformasi keadilan jenayah dan peranan yang telah dimainkan dalam keputusannya untuk menghadiri sekolah undang-undang.

Menurut People, ketika dia membuat persiapan untuk bercerai dengan Kanye West, dia “sangat fokus terhadap kerjanya.”

“Dia sangat percaya dia dapat membuat perubahan mengenai prison reform.”-People


Tiada Disisi Ketika Bernikah! Dr Amalina Menangis Dengar Pesanan Ibu

Di sebalik berita gembira, perkahwinan Dr Amalina Che Bakri dan suaminya Alexander Charles, ada berita sedih yang dikongsikan oleh pakar bedah ini kepada pengikutnya.

Amalina meluahkan perasan sedih apabila ibunya, Sabariah Hassan tidak dapat hadir menyaksikan hari bahagianya kerana syarat ketat untuk ke luar negara.

Amalina mengalirkan airmata sejurus ibunya memberi pesanan ini kepada Alexander Charles melalui aplikasi facetime.

“Ketika ibu saya berkata “Tolong jaga anak perempuan saya” kepada suami saya, saya tidak dapat menahan air mata saya.”

“Dia menyaksikan keseluruhan upacara nikah melalui FaceTime. Saya ingin ibu saya berada di sini untuk hari bermakna saya, tetapi kerana pandemi,  dan sekatan perjalanan (3 kali kami menangguhkannya ), tidak ada yang dapat kami lakukan.

“Kami membuat keputusan bersama untuk meneruskan tanpa ibu di sisi. Saya tidak sabar untuk memberinya ciuman dan pelukan  ketika saya berjumpa dengan ibu nanti”- tulisnya di Instagram.

Amalina dan suami berkenalan dalam satu majlis, tiga tahun lalu. Pasangan itu memutuskan mengikat tali pertunangan pada Ogos, tahun lalu.  Namun pada 31 Mac yang lalu,  Amalina dan Alexander Charles berkahwin dalam satu majlis ringkas yang berlangsung di Masjid Central London.


Menarik! 5 Aktiviti Yang Boleh Dilakukan Di Gombak Dalam Sehari

Daerah Gombak merupakan sebuah sempadan bagi Kuala Lumpur, Selangor dan Pahang. Di sini terdapat pelbagai tempat menarik yang dapat anda lawati pada suatu hari kelak.

Bagi anda yang bercadang untuk melawat daerah ini, Tourism Selangor ada mengesyorkan senarai aktiviti yang boleh dilakukan sepanjang berada di Gombak.

Bagi yang sukakan alam semulajadi, anda boleh pergi ke air terjun tujuh tingkat di Taman Eko Rimba Kanching.

Tetapi sebelum itu, pastikan anda mengambil sarapan di Restoran Teratak Nogori untuk mendapatkan tenaga untuk digunakan pada perjalanan seterusnya.

Zoo Negara di Daerah Gombak adalah zoo yang terkenal yang mesti anda sertakan dalam jadual perjalanan anda!

Menurut Tourism Selangor, terdapat lebih daripada 5173 spesimen yang terdiri daripada 476 spesis haiwan yang boleh anda saksikan di sana. Setelah selesai, barulah anda menikmati makan tengah hari di Coca Seafood Restaurant.

Sebelum meneruskan aktiviti anda, mungkin boleh berjalan-jalan sebentar di sekitar Batu Caves. Selepas itu barulah meneruskan pendakian batu di Gua Damai Extreme Park yang terletak sangat dekat dengan Batu Caves.

Sekiranya anda ingin belajar mengenai sejarah Daerah Gombak, Muzium Orang Asli pasti menepati keinginan anda. Anda boleh bersiar-siar di sekitar Muzium ini untuk mengetahui sejarah dan menyaksikan artifak kuno Orang Asli yang menetap di sini.

Setelah perjalanan panjang di Daerah Gombak, anda mungkin ingin berehat sebentar dan mengembalikan tenaga anda. Oleh itu, pastikan anda singgah ke Mel’s Corner untuk merasai Durian Cendol yang paling sedap!

Sebelum anda teruskan dengan makan malam, apa kata anda singgah bersiar-siar sebentar di Melawati Mall untuk window shopping. Untuk makan malam, Tourism Selangor mencadangkan anda menjamu selera di Restoran Makanan Laut Ikan Bakar yang terkenal di Taman Sri Gombak!

Gombak sememangnya dikenali sebagai daerah yang terkenal dan luar biasa di Negeri Selangor. Namakan sahaja, semua yang anda cari untuk memenuhi perjalanan anda ada terdapat di sini!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Jom Intai Program Khas Bulan Puasa Di RTM Yang Bertemakan Sucinya Ramadan

Sucinya Ramadan, Tema Kempen Program Khas Ramadan RTM 2021 yang akan menyajikan program-program terbaharu sepanjang Ramadan tahun ini.

Pelbagai pilihan tayangan program-program terbaik akan disiarkan menerusi tiga saluran utama iaitu TV1, TV2 dan TV Okey.

Lebih satu dekad bersiaran, dokumentari ‘Syahadah’ akan memaparkan keindahan Islam melalui ‘Way of Life’ dalam kalangan masyarakat Islam kontemporari berlandaskan al-Quran mulai 13 April, pukul 6.30 petang menerusi TV1.

Tahun ini berbeza daripada kebiasaan, program baharu ‘BORAK DULU #barubuka’ akan mengundang tokoh agama dan pakar motivasi yang akan membawa persoalan yang menarik sepanjang Ramadan. Program ini bersiaran mulai 12 April hingga 12 Mei 2021, pukul 7.00 malam.

Sebagai daya penarik, TV1 diserikan dengan kemunculan Elly Mazlein sebagai hos program masakan bertajuk ‘Senduk Kuali Kak Lina Pom Pom’.

Bermula 13 April setiap hari, pukul 12.30 tengah hari, program ini akan berkongsi menu dengan tetamu-tetamu jemputan dan selebriti popular tanah air.

Nikmati empat telefilem eksklusif bagi mengisi slot Panggung RTM disiarkan setiap Sabtu, pukul 9.00 malam iaitu ‘Bilal Gantian’ (17 April), ‘Selumbar’ (24 April), ‘Terlajak Subuh’ (1 Mei) dan ‘Ku Genggam Kunci Syurga’ (8 Mei).

Pengisian program kerohanian dan keagamaan terbitan JAKIM dikongsikan menerusi tazkirah dalam ‘Tadabbur Ramadan’ yang disampaikan oleh barisan pendakwah, disiarkan setiap hari sepanjang Ramadan, pukul 6.00 petang.

Manakala ‘Salam Pagi’ setiap Isnin hingga Khamis, pukul 7.00 pagi akan mengajak penonton memahami kitab suci al-Quran dan peranannya dalam kehidupan seharian.

Diharapkan penyajian program-program khas Ramadan ini dapat memberikan kita sedikit sebanyak impak dalam menjalani ibadah puasa. Selamat berpuasa!


Wow! Jom Lihat Transformasi 5 Pelakon Lelaki Tampan Ini Apabila Dewasa

Pasti ramai yang perasan akan trasnformasi beberapa pelakon lelaki ini di mana ketika kanak-kanak tidak begitu menarik, tetapi apabila dewasa, semuanya sudah bertukar menjadi pemuda yang tampan.

Menurut VIX, berikut adalah 5 pelakon lelaki yang berjaya mentransformasi diri mereka apabila dewasa.

Joseph Gordon-Levitt adalah salah satu lelaki tertanpan di Hollywood. Ingat kembali pada tahun 90-an, dia memulakan kariernya sebagai makhluk asing di 3rd Rock From the Sun.

Pada masa itu tidak ada sesiapa yang menduga bahawa dia kemudian akan berubah menjadi salah satu selebriti yang paling diminati.

Jonathan yang berusia sembilan tahun pada 1999 pernah memegang watak utama dalam filem Stuart Little bersama Hugh Laurie. Pada tahun 2013, dia mula berjinak-jinak dengan gym dan sekarang dia kelihatan lebih tampan dari sebelumnya.

Pasti ramai yang ingat akan Jeremy Sumpter yang melakonkan watak sebagai Peter Pan. Kini Jeremy telah berjaya menjadi salah satu wajah paling tampan dalam industri hiburan dan menjadi perhatian kepada pengarah dan produser.

Zac Efron yang berusia 33 tahun bekerja sangat keras untuk mencapai bentuk fizikal yang diiginkannya sekarang. Baginya, dia terpaksa bekerja lebih keras untuk mengekalkan bentuk tubuh tersebut.

Matthew Lewis yang merupakan pelakon Harry Potter merupakan salah seorang daripada yang berjaya mentransformasikan diri ke arah yang lebih tampan. Baginya, transformasi seperti dapat meningkatkan lagi keyakinannya dalam menjayakan watak dalam filem yang dilakonkan.

Jelas menunjukkan bahawa perubahan yang ketara ini sebenarnya dapat membantu dalam kerjaya seseorang selebriti terutamanya di Hollywood.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Pakar Bedah Plastik Dedah Punca Jennie Blackpink Terkenal Di Kalangan Pesakit

Jennie Blackpink adalah salah satu bintang Kpop yang popular di klinik kecantikan Korea Selatan. Menurut Intep Seleb, perkara ini pernah dinyatakan oleh pakar bedah plastik di Korea Selatan dan ini adalah sebabnya.

Dilaporkan dalam beberapa tahun kebelakangan ini ramai pesakit yang datang ingin membuat pembedahan plastik telah membawa foto Jennie Blackpink ke klinik kecantikan dan meminta untuk mengubah sebahagian anggota mereka agar kelihatan seperti Jennie.

Menurut Intep Seleb, pakar bedah plastik pernah menanyakan kepada pesakit mengenai foto siapa yang akan dibawa ketika melakukan pembedahan, rata-rata memberi pilihan antara Jennie Blackpink atau Jung Chaeyeon.

Dalam perkongsian tersebut juga ada menyatakan bahawa Jennie Backpink mempunyai dagu pendek serta rahang kecil yang menjadikan penampilannya kelihatan comel. Selain itu, mata yang sedikit sepet dan bibir tebal menambah lagi kesan seksi.

Menurut Intep Seleb, pakar bedah plastik memberi nasihat jika anda ingin melakukan pembedahan plastik, lebih baik membawa foto selebriti yang mempunyai persamaan dengan anda daripada membawa foto Jennie Blackpink dan meniru kecantikannya.


Panas! Ini 5 Kronologi Perkahwinan Kedua Serina Redzuawan

Sejak minggu lalu, nama pelakon dan pengacara Serina Redzuawan hangat diperkatakan di media sosial selepas bapanya yang juga chef selebriti terkenal, Datuk Chef Wan meluahkan rasa terkilan selepas selebriti itu dikatakan telah bernikah di negara jiran tanpa pengetahuannya.

Sejurus selepas pendedahan itu dibuat, tumpuan turut diberikan kepada beberapa hantaran Chef Wan yang berkongsi perihal tersebut selain bekas isteri kepada suami Serina tampil mendedahkan perkara sebenar. Berikut Murai.my tampilkan kronologi sensasi mengenai perkahwinan Serina.

Murai.my menerusi artikel pada 16 Mac baru-baru ini melaporkan Serina telah meluahkan hasrat pada bapanya (Chef Wan) untuk mendirikan rumahtangganya yang kedua sebelum hari raya. Menerusi pendedahan panjang sebanyak 3 hantaran di laman Instagram, Chef Wan memaklumkan bahawa dia sudah bertemu dengan bakal menantu nya itu yang merupakan seorang pegawai polis.

Jelas Chef Wan, tujuan dia ingin bertemu dengan lelaki tersebut kerana enggan anak kesayangannya itu menemui kegagalan dalam hubungan sebagai suami isteri seperti perkahwinannya terdahulu. Chef popular ini berkata lelaki tersebut seorang yang baik namun dalam masa yang sama menasihati mereka agar tidak terburu-buru untuk berkahwin.

Pada hantaran Chef Wan atau nama sebenarnya Redzuawan bin Ismail di laman Instagram, dia meluahkan rasa terkejut apabila kakaknya bertanyakan mengenai perihal Serina berkahwin.

“Kakak saya hantar gambar ini sambil bertanya, adakah anak saya sudah berkahwin? Saya terkejut. Dia umum dalam Instagram. Dua minggu lalu, dia berkeras nak bernikah sebelum puasa. Dia kata dia dah nikah di Siam pun. Jantung saya bagaikan dipanah petir.

“Dia mahu nikah di rumah saya untuk urusan nikah semula di Malaysia sahaja. Terus saya tak jawab kata-katanya. Dulu pun dia memalukan saya dengan kisah bersama Hani Mohsin dia tu. Dengan apa yang berlaku selepas banak nasihat diberi, saya tidak terkejut.

“Sebagai seorang bapa, apa yang mereka buat cukup mengecewakan. Saya tidak melarang mereka bernikah. Pergi bernikah di Thailand kemudian baru beritahu saya, adakah bagus budi bahasa anak jenis begini?” dedah Chef Wan

Dalam perkembangan berkaitan, Serina berkata majlis pernikahannya diadakan secara tertutup di masjid serta berterima kasih kepada bapanya kerana merestui perkahwinan mereka.

Dalam hantaran susulan, Chef Wan berkata dia tidak pernah menentang perkahwinan anak kesayangannya itu, sebaliknya hanya mahu menyiasat latar belakang bakal menantu sebelum berkahwin dan enggan mereka terlalu tergesa-gesa.

Akui sedih dan berasa kesal kerana dibelakangkan anak sendiri, jelas Chef Wan dia mampu memaafkan anak dan menantunya itu tetapi tidak melupakannya.

“I need to move on with my life as u need to do yours pun.
Yes i have forgiven u both as a father but i will never forget what u both have done to me!😭😭” luah Chef Wan

Selepas bergelar isteri kepada Meor Mohammad Aidid, Serina dikecam hebat di media sosial berikutan terpalit dengan beberapa isu. Selain dituduh berkahwin di sempadan Thailand dan membelakangkan bapanya, Serina turut dikatakan sebagai isteri keda kepada pegawai polis itu.

Tampil menjelaskan perihal sebenar, tegas Serina apa yang berlaku merupakan fitnah semata-mata. Dakwa pelakon ini, bapanya dan suami telah bertemu dan pernikahannya juga sudah telah diberitahu.

“Saya mahu menjelaskan kekeliruan dan minta netizen jangan mudah menghukum orang lain dengan menambah fitnah kepada saya dan suami.

“Mengenai tulisan papa yang dia tidak tahu kami bernikah dan berkahwin di Siam itu tidak benar sama sekali. Kami bernikah di sebuah negeri dalam Malaysia.

“Jadi, berhentilah buat tuduhan dan fitnah, besar dosanya nak menjawab di akhirat kelak. Sebab itu, kalau kita tak tau jangan memandai nak komen dan hentam orang lain.

“Secara jujur, papa sudah tahu kami akan bernikah. Saya sudah memaklumkan kepada papa, malah suami pun sudah berjumpa dengannya,” tulis Serina.

Kongsi pelakon ini lagi, dia mengharapkan agar masyarakat di luar sana tidak lagi menyebarkan perkara yang tidak benar dan sahih mengenai perkahwinan mereka kerana enggan keluarga mertua nya terpalit dengan isu sedemikian.

“Sebelum mengenali saya, suami sudah ada masalah perkahwinan disebabkan jarak jauh dan belum ada zuriat. Jangan menuduh suami saya tidak benar.

“Saya terkejut papa cakap kami berkahwin di Siam. Secara logik, sempadan tak dibuka bagaimana mahu berkahwin di Siam? Cuba doakan yang baik-baik dan jangan jadikan media sosial tempat menambah dosa, mengumpat, fitnah dan memaki hamun orang lain.

“Semua yang terjadi atas izin Allah, jodoh kami sudah tertulis,”

“Memang ada yang suka tengok keluarga kami hancur. Apapun, saya tetap menghormati papa. Kami tiada masalah pun selama ini. Bahkan, papa sendiri ada memuat naik entri dalam IG merestui hubungan kami.

“Malah, papa pernah mempelawa buat sahaja majlis kenduri di restoran miliknya. Apapun, saya memaafkan orang yang memfitnah dan cuba menghancurkan keluarga kami.

“Moga mereka diberikan hidayah. Tolong hormat keluarga mentua saya, mereka juga ada perasaan. Saya mohon doakan perkahwinan kedua saya ini bahagia hingga ke akhir hayat,” katanya lagi

A post shared by Serina Datuk Redzuawan (@serinaredzuawan)

Terbaru, memetik laporan Mstar Online terdapat pendedahan mengejutkan daripada bekas isteri anggota polis berpangkat Inspektor itu. Dikenali sebagai Nur Hamizah Shaffee, 34 difahamkan pernikahan Serina dengan Meor Mohammad Aidid Meor Jamaluddin didakwa berlangsung tanpa pengetahuan dan kebenarannya.

Ketika selebriti itu bernikah dengan Aidid, Hamizah masih berstatus isteri yang sah sebelum diceraikan pada 9 Mac yang lalu. Jelas Hamizah yang merupakan seorang pensyarah, dia mendedahkan perkara tersebut kerana pelbagai dakwaan tidak berasas telah tersebar selain ingin membersihkan namanya.

“Saya cuma nak bersihkan nama keluarga, sebab tu saya beritahu perkara sebenar. Saya tak tahu kenapa mereka (Serina dan Aidid) perlu menipu. Memang benar Aidid berkahwin dengan Serina ketika dia masih suami saya yang sah.

“Sebenarnya hubungan saya dengan bekas suami pun tiada sebarang masalah dan kami jalani kehidupan bahagia biarpun kadangkala terpaksa berjauhan kerana kerja masing-masing,”

“Ikutkan saya nak berdiam diri sahaja tapi apabila dia (Serina) beritahu perkara tidak betul, saya perlu bersuara. Saya syak mereka berkahwin pada minggu ketiga bulan Februari.

“Pada 9 Mac lalu, saya diceraikan dengan talak satu. Cukup sebulan kami bercerai, Serina kongsi berita perkahwinan mereka kepada umum,” katanya kepada portal tersebut

Difahamkan Hamizah turut membuat aduan kepada Jabatan Integriti dan Pematuhan Standard (JIPS) PDRM di IPK Perak pada 2 Mac lalu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Alasan Meghan Markle Tidak Hadir Ke Pemakaman Putera Philip

Putera Philip meninggal pada usia 99 tahun pada hari Jumaat yang lalu. Mendiang akan dikebumikan pada 17 April 2021. Putera Harry kini dilaporkan tiba di England untuk menghadiri pengebumian Putera Philip. Ini adalah pertama kalinya dalam setahun dia menziarahi keluarganya setelah memutuskan untuk tinggal di California bersama Meghan Markle dan Archie.

Kesempatan ini juga akan menjadi pertemuan pertama Putera Harry dengan keluarga diraja setelah ditemu ramah oleh Oprah Winfrey. Seperti diketahui, wawancara itu menimbulkan kontroversi kerana beberapa kenyataan yang dibuat oleh Meghan mengenai pengalamannya tinggal di istana.

Dipetik dari TownAndCountryMag.com, Putera Harry datang sendiri tanpa ditemani isteri dan anak-anaknya. Menurut maklumat dari Istana Buckingham, Meghan Markle tidak dapat datang kerana alasan perubatan.

“Duchess of Sussex dinasihatkan oleh doktornya untuk tidak melakukan perjalanan,” kata istana.

Seperti yang diketahui umum, hubungan Putera Harry dan Meghan Markle dengan keluarga Diraja Britain tidak begitu baik pada masa ini.

Meghan Markle juga mendakwa terdapat isu rasis dalam keluarga Diraja Britain. Dia mengatakan bahawa salah satu keluarga Diraja Britain telah bertanya tentang warna kulit anaknya ketika dia dilahirkan.

Sementara itu, yang dilaporkan oleh AFP, pengebumian Putera Philip akan diadakan di Kapel St George, Istana Windsor. Upacara di London barat akan disiarkan di televisyen dan tidak akan melibatkan orang ramai kerana pandemik. Upacara akan didahului dengan satu minit keheningan di seluruh negara.